text:
Archivo di August, 2009
ORANJESTAD (AAN)— E ora “zero” ta yegando pa algun team den e candeloso torneo Coors Light Blackball! Den Smooth Billiard Zone, e weekend aki lo tin un encuentro di “un pa tera un pa lama”!
Diabierna anochi lo tin un wega mas bien pa honor, esta “Wild Sharks” vs “Tumazu”, pero Diasabra anochi e tabla lo bay bula den e emocionante encuentro entre “Technicos La Moderna” y “J&J Jaws”, ambos equipo tin 3 punto total y “Technicos” mester, pero mester gana nan wega pa ainda keda cu nanishi ariba awa, mientras si “J&J Jaws” gana e wega aki nan ta klaaaa!!!
ORANJESTAD (AAN): Awe e contrato di cardiologo Casper lacle y AZV ta termina. Esey nifica cu si Dr Casper Lacle no firma cu IMSAN e lo no tin entrada.
Di otro banda ya caba gobierno tin dos cardiologo stranhero cla pa tuma e pacientenan di Dr Casper Lacle over. DIARIO tin informacion cu Dr Casper Lacle lo no firma awe mientras cu e mandatario a laga sa cu awe ta e deadline. Buscando mas informacion a bin compronde cu e contrato entre IMSAN y AZV no ta cla ainda.
ORANJESTAD (AAN): Tabata Diahuebs mainta, cu yamada di auxilio a drenta di un lancha, cu tabata yenando cu awa e momento ey, na un distancia di 100 kilometer pariba di Aruba.
Guardacosta di Aruba y Antiyas, cu e centro di rescate y coordinacion (RCC) tambe a haya e yamada ey, y ta mustra cu e lancha mas bien ta 7 miya zuid di Annabaai na Curacao.
Tabata 8’or di e may-day a drenta, y e ta procedente di e lancha “Carmen Reinelly” di Venezuela, cu tabata cuminza sink e momento ey.
ORANJESTAD (AAN): Su comportacion ultimo dianan riba caya, y tambe den algun lugar no tabata esun mas ehemplar.
Kico exactamente a socede, no ta conoci, pero denuncia di menaza tin contra e conocido Patrick van der Eem, un persona naci na Curacao pero biba na Hulanda, y cu a bira mundialmente famoso pa su entrevista di hidden-video cu Joran van der Sloot. El a keda deteni na un Highrise Hotel, y pa colmo den su poder a haya droga tambe.
Diahuebs mainta el a presenta dilanti Huez Comisario, kende a revisa su folder di detencion, e acusacion, y e proceso di interogacion. Como cu tabata un dia hopi pisa pa Corte, a dicidi cu ta prolonga cu detencion cu 8 dia, pa interogacion por sigui.
ORANJESTAD (AAN): Tin indicacion cu alarma a sona den madruga, y security a bay… pero ningun hende a mira algo. Gerencia tampoco no a presenta.
Pero mainta trempan ora un empleado femenino a yega pa habri e lugar, a bin nota cu e oficinanan den Warehouse di Antraco Aruba a haya bishita indesea. Tur lachi y cashi a keda habri y plama.
Tirando un bista rond, a mira un buraco den e muraya parti patras di e Warehouse. Asina a pone gerencia y polis na altura.
ORANJESTAD (AAN): Recientemente nos por a tuma nota cu contrincantenan politico ta usa como maniobra pa desvia atencion di problematica real cu nos tin na Aruba, e concepto di autonomia. Aruba ta confrontando retonan grandi, cu merece atencion awor. No mester usa sentimento y informacion robes pa kita atencion for di e situacion actual.
Mester comprende cu autonomia no ta nifica cu bo tin a derecho di haci locual bo kier of goberna pa algun so, y no pa henter un isla. Autonomia no ta dunabo e derecho di dicidi sin consulta of respeta reglanan vigente. Aruba ta forma parti di comunidad internacional cu tambe ta mara na reglanan y leynan internacional.
Ayera DIARIO a publica e acuerdo cu tabatin entre Marisol y un di e partnernan den e escandalo di Sero Colorado. Marisol a bin keha cu den campaña ta bin cosnan cu no ta berdad y un di e cosnan lo ta e fraude na Sero Colorado. Ta pa refuta esaki pertinentemente DIARIO ta publica e fraude aki den su detayenan.
E acuerdo cu a worde publica ayera no ta laga caminda pa duda. Marisol a bende Silva, su partner, un tereno y cas na Sero Colorado pa 27.000 Florin. E mesun acuerdo aki Silva tabata usa pa mustra su clientenan cu e tin contacto directo cu Marisol y cu Marisol tabata duna tur cooperacion den e escandalo aki. Berdad ta cu un di e partnernan a muri net prome cu e tabata di bay splica henter e complot.
ORANJESTAD (AAN): Fundacion Cas pa Comunidad Arubano, e unico institucion cu ta maneha riba e ramo di vivienda social ta sigui implementa su plan pa por hisa e calidad di bida den su barionan.
Fuera cu FCCA ta otorga fianza hipotecario pa e ciudadano por construi su propio cas y tambe ta construi vivienda social pa esnan di menos recurso, e fundacion ta hiba un maneho den e proyectonan di vivienda pa hisa e calidad di bida di e habitantenan.
ORANJESTAD (AAN)— Na mesa di redaccion di Diario Deportivo a yega un carta cual ta dirigi na tur miembronan di Aruba Volleyball Association y specialmente na e miembronan damas pa participa den e K.O di volleyball femenino. Siguientemente nos ta presenta e contenido di e carta aki:
“Na Miembronan di Aruba Volleyball Association Aruba.
Attn. Coach/trainer di: Gazelles, Britannia, La Fama, American Homes Volvox, Noord Country Club, The Rose.
E noticia a bin y dal manera un baño di awa frieu. Valero a laga sa Diaranzon merdia, cu nan lo stop mesora cu trabaonan di mantencion cu diferente Contratista ta ehecutando den e refineria na San Nicolas, y lo bay mantene e status di “shut-down” pa un tempo indefini.
Pabien Nel! Esaki a bira un otro logro pa bo! Ademas, el a bira e di dos biaha cu di berdad MEP ta conoce un cierre di refineria bao di su gobernacion! Cualkier hende cu bisabo un otro storia, bo sa mesora cu esey no ta berdad!
ORANJESTAD (AAN): “For di tempo di ATIA mi a bisa cu e forma con e proceso di otorgamento di e proyecto aki ta bayendo ta robez y keto bay mi tin e mesun opinion”, asina Juan David Yrausquin a bisa ayeramainta durante un conferencia di Prensa di Partido AVP.
E candidato number 29 riba e lista berde a splica cu e ta den posicion di documentonan cu ta prueba cu Gobierno di antemano caba a scohe cua grupo lo haya e proyecto aki, pues henter e asunto di destaho publico no ta cuadra.
ORANJESTAD (AAN): Despues cu por a tuma nota di e partida di Carnival Cruise Lines, e partida di KLM, e reduccion di vuelonan di American Airlines, awor tambe e existencia di e refineria na Aruba y nos industria petrolero ta na punto di worde extingui bou di un gobernacion deficiente di MEP, Mike de Meza candidato number 3 di partido AVP ta indica.
E ta splica cu e unico cu lo ta culpable si e refineria na Aruba mester cera su portanan ta e gobierno di MEP bou liderazgo di sr. Nelson Orlando Oduber.
ORANJESTAD (AAN) – Rudy Geerman, presidente di Federacion di Trahadornan di Aruba (F.T.A), ayera mainta a duna su declaracion pa prensa relaciona cu e situacion cu ta reina na The Aruban Resorts, debi cu e trahadornan no a cobra nan salario riba e fecha stipula cu ta dia 25, pero nan a worde bisa cu nan no ta haya pago prome cu 31 di Augustus.
Geerman a declara cu esaki ta e di dos luna caba cu ora fin di luna yega, e hotel no tin placa pa paga nan. E situacion a evidencia su mes tres luna pasa cu nan a cuminza paga un of dos dia laat, y luna pasa nan a paga nan dia 31 y na Augustus awor e trahadornan a haya un carta cu nan no por cobra prome cu dia 31.
ORANJESTAD(AAN)—Aña escolar nobo a cuminsa y tur studiante ya caba ta sinta den klas. IDEFRE a prepara y tin cla e calendario deportivo escolar pa aña 2009 – 2010. E competencia deportivo cu ta tuma lugar ta pa scolnan di enseñansa basico y pa scolnan di enseñansa avansa. IDEFRE ta organisa y coordina tur torneo escolar.
Deporte pa Scolnan Basico
Pa e aña escolar 2009 – 2010, team di mucha muhernan di scol basico ta participa na competencia di trefbal, volleybal, futbol, kickbal y softbal. Mientras cu e mucha hombernan ta participa den team na competencia di volleybal y futbol. Pa deporte individual por participa na atletismo, landamento, dam y ahedrez.
ORANJESTAD (AAN)— Hot Triggers Paintball ta informa na tur amantenan di e deporte di Paintball cu e Speedball Field na Parkietenbos lo ta cla pa e weekend aki, dus tur hende ta welcome pa bin basha bala riba e veld nobo aki.
E veld lo bai ta disponibel for di 2’or di merdia caba. Bin experencia e veld mas grandi, awor mester wak kende lo yega 50 di berdad! Spread the word!


c: text/html

text:
Diasabra Festival di Dande den Centro Caiquetio
ORANJESTAD(AAN): Un interes hopi grandi tin pa e festival di dande Diasabra 29 di December den Centro Caiquetio (yama antes Club Caiquetio) na Paradera.
DIARIO a haya sa, cu lo tin 42 cantante, 15 agrupacion musical. Festival ta cuminsa pa 8 or cu ceremonia di apertura cu himno nacional y hisamento di bandera di Aruba. Sigui cu prome agrupacion cu ta Tico y su Estreya cu 4 cancion tipico. Grupa Alegre Noord cu 5 dande canta pa Toni Werleman, Francis Jacobs, Tano Carrion y Alvin Giel mas un cansion tipico.
Maldo Marin ta sigui cu un cansion tipico y dande canta pa Roberto Orman. Tipico Macuarima cu un tipico “Sabronita” di Rufo Wever. Paranda Ta Nos, cu un tipico y un dande cantante pa Jair Boekhoudt.
Los Campesinos cu un cansion tipico y dande canta pa Frenk Lampe. Tipico del Campo cu un tipico y dande canta pa Nelson Tromp.
Tipico Curazon Pa Folklore; cansion tipico “Den Ora Di Marduga” danza composicion /areglo Eregino Ras.
Dande canta pa Kenrick Noguera y Jersiray Werleman. Grupo Stimami; un tipico, un propio composicion “Mi’n Ta Perde Mas” tumba canta pa Hubert Geerman, compositor Danilo Vrolijk areglo di Eddy Ras.
Tres dande; Hubert Geerman, Anoushca Odor y Angelo Koolman. Tipico Tanki Leender; Un tipico y dos dande canta pa Marylou Trimon y Michell Thijssen . La Bomba, cu un cansion tipico cu ta un danza.
Festival Tumba di aña Nobo “Te Ora Solo Sali’, compositor/areglo / canta pa Casey Dozier. Dandenan canta pa Casey Dozier, Giandra Figaroa, Derrick Dabian y Miriam Coutreras. Robert Maduro y su Alma Folklorico; cancion tipico wals instrumental.
Festival Propio composicion; canta pa Robert Maduro/ composicion Robert Maduro/ areglo Tico Kelly. Tumba di aña Nobo; “Esta Un Alegria” compositor/areglo/cantante Danilo Vrolijk. Dande; Jeanady Semeler/Edjean Semeleer, Juan Franken, Arthur Kelly, Gilbert Feliciano, Robert Maduro y Danilo Vrolijk. Tipico Alegre Kadushi Largo; titulo di cansion “Crioyo ta Oro’ compositor Danilo Vrolijk, areglo Tico Kelly, cantante Jelesse Boekhoudt, ritmo tumba.
Tumba di aña nobo “Paranda Bendiciona”, compositor Andres Werleman, areglo Tico Kelly, cantante Jason Kelly. Tres dande; Chelito Dirks, Jelisse Boekhoud y Jason Kelly. Los Hermanos cansion tipico E pueblo di Dios canta pa Marelene v.d. Linde. Dandenan canta pa Eusebio Tromp y Marelene v.d. Linde

robotstxt: allowed

filter: keep


text:
Un total di 32 container di clapchi a worde reparti diaranson mainta
ORANJESTAD(AAN): Diahuebs mainta trempan a cuminsa cu reparticion di 32 container di clapchi tur rond di nos isla.
E aña aki tin menos punto di benta compara cu aña pasa. Aruba a haya 16 container di clapchi fresco e aña aki. Orario di benta ta entrante diaranson, 27 di december, te cu 31 di december, for di salida di solo te cu 9or di anochi.
E controlnan di polis, DOW, DTI y bomberonan lo tey durante e dianan nos dilanti. Den entrevista cu Rubin Ponson experto di explosivo na DOW el a splica kico tur a worde haci diaranson mainta caba.
E ta e mesun sistema cu a worde uza aña pasa, sacando e containernan den oranan di manera cu ta brinda mas seguridad ya cu tin menos trafico. E prome lote a sali ya caba rond di 5’or di madruga. Segun Ponson a splica, tin 32 container na Wela cu mester worde saca y den e prome salida a logra saca 10 container.
Tin 16 container nobo a yega, cu na momento di nan yegada ya caba a worde reparti caba den e diferente containernan cu nan mester worde poni cu a haci e trabao di diaranson madruga mas facil.
E sistema aki a worde introduci rond di tres aña pasa. Antes tabata hiba e container cu clapchi na e luga di benta, unda cu funcionarionan di Aduana ta bay haci e controlnan. Cu e sistema nobo, nan ta sali cla for di Wela pa bay na e puntonan di benta.
Di antemano, autoridadnan concerni a controla e chassis y trucknan cu ta bay lastra e containernan, cu ta otro aspecto cu ta haci e trabao di entrega di material mas eficiente. Ponson a splica cu asina cu a caba di saca tur container diaranson den oranan di mainta, e comision a cuminsa cu control na e puntonan di benta pa mira si nan ta cumpli cu tur e condicionnan.
Algun di e condicionnan por ehempel ta e cantidad di clapchi cu por tin den e parti unda e benta ta tuma luga, ta chek si berdaderamente e clapchinan cu tin eyden, ta esnan cu e comision a controla caba, y ta wak tambe nan aña di produccion (cu tambe ta worde specifica den e condicionnan).
Manera menciona, tin menos cantidad di clapchi cu a worde importa e aña’ki, pero tambe e puntonan di venta ta menos. Aña pasa tabatin mas cu 80 punto di venta, mientras cu e aña’ki el a baha pa 68. Ponson a splica cu nan tin un comision trahando riba e control.
No ta logra controla tur e negoshinan pero si tin suficiente persona cu ta acudi na e diferente luganan riba cual ta drenta tip cu nan no ta cumpli cu condicionnan. Y naturalmente ta tira nan spot checknan.


text:
Accidente fatal a cobra bida di turista crusero
BREAKING NEWS — Update: 3:50 p.m.
ORANJESTAD (AAN): E barco di Caribbean Princess di Princess Cruise Lines, apenas a yega 7:40′or di mainta na Waf di Aruba. Abordo tabatin miles di hende cu di antemano a busca nan Island Tour of demas actividad pa goza di dje durante nan estadia na Aruba. Ta conoci tambe, cu barconan crusero semper ta desconseha pasaheronan pa nan no huur ningun Scooter ni vehiculo ATV ora nan yega na un Waf. Esey ta debi cu den pasado ta tantisimo pasahero a resulta herida.
Sinembargo un pareha Canades abordo no a preocupa cu esey, y riba nan mes nan a acerca un compania cu ta huur ATV (conoci como Quadracers) na Waf, y a dicidi na bay busca nan aventura cu esaki.
Lamentablemente nan no a yega leu, pasobra net pa 8:40 a.m. bayendo pabao riba Lloyd G. Smith Boulevard rumbo pa Beach, na altura di Tropical Bottling Carry-Out, nan a haya nan inespera contra un Dodge Ram Pickup color corra cu number A-29606 biniendo di direccion contrario cu a desvia y dal riba nan. Apenas nan a core 690 meter leu di salida di Waf…
E turista masculino tras di stuur, no a haya chens di reacciona. Nan a dal duro cu nan ATV color cora cu number MFA-1225 riba e Pickup, y e mes a bay dal cu su curpa fuerte contra e windshield, y herida su mes gravemente. E dama sinta patras, tambe a bay dal fuerte den e body di auto, y keda eybao benta cu posible fractura na heup.
Dos vehiculo mas cu tabata bin nan tras, tambe a haya tiki sla debi na e impacto, incluyendo un Hyundai Getz color preto cu number A-33031, y un Hyundai Tucson color beige cu number A-44514.
Esnan cu a yega cerca, inmediatamente a nota e seriedad di e caso, y a notifica Polis. Personal di Ambulans a yega mesora, y a haya e turista masculino den estado grave, cu sanger bashando profusamente di su curpa.
El a worde hiba cu urgencia pa Servicio di Emergencia na Dr. Horacio Oduber Hospital, pero na su yegada Docter Croes y tambe Dr. Ponson a constata morto di Frederich Norman, naci na Canada dia 6 April 1969, pues tin 41 aña di edad.
Varios voluntario a yuda Paramediconan cu e dama Christine Norman di 37 aña, pa asina cuidadosamente el a worde hiba Hospital.
—DROGA HAYA DEN PICKUP:
Halto Oficialnan di Polis a presenta na e lugar pa asina tuma nota di e accidente. Ministro di Husticia mr. Dowers tambe a pasa wak pa pone su mes na altura di e sucedido. Polis a cera e caminda pa tur trafico, pa asina haci un analisis completo. E chofer di e Dodge Ram Pickup mes a keda deteni, despues cu el a haci un Test cu no a sali na su fabor. Tambe a laga cacho anti-droga check e vehiculo, y den e ashtray di e Pickup a haya un substancia parecido na droga. Un mucha muher hoben cu tabata hunto cune, tambe a sali ileso.
E informe cu a haya droga den e vehiculo, ta cambia full e rumbo di e investigacion. Aki awor Fiscal por bay exigi un test di sanger, pa check posible presencia di e substancia den su sanger. E chofer deteni mes, ta laborando na Aeropuerto di Aruba, y observadornan a mustra cu e caso aki lo por tin consecuencianan pisa pe. Incluyendo e hecho cu turistanan lo por hasta demande den Corte pa e caso fatal aki.
E chofer deteni a worde identifica como Jairo C.G.G. di 29 aña di edad. Segun Polis, e ta encarcela ainda pendiente di investigacion.
Na famia di e fayecido, ta bay palabra di condolencia. Esaki a bira Victima No. 12 di Trafico na Aruba pa 2010. E barco lo sali awe sin e casa, y e agencia local a percura pa tur nan pertenencia a worde baha. Lo bay traha awor pa e transporte di e restonan mortal pa Canada.


text:
Inauguracion streetcar ta un punto cardinal den desaroyo di Aruba
Benny Sevinger:
ORANJESTAD(AAN):Cu e cancion “Ban ban dal un keiro den stad” cu Minister Benny Sevinger a canta tempo cu e tabatin 8 aña, e mandatario a wordo presenta dialuna mainta den e ceremonia inauguracion di streetcar.
E mandatario a keda sorprendi cu a logra saca e cancion aki cu el a canta masha hopi aña pasa y trece na un momento asina special manera inauguracion di e prome streetcar cu Aruba a haya pa revitalisacion di centro di compras di Oranjestad.
E yegada di e streetcar ta un dia masha importante pa Aruba, e mandatario a bisa y a splica di con. “Awe ta un dia importante pa Aruba. Awe nos ta yega un punto cardinal den nos desaroyo …. nos ta presenta nos prome streetcar.”
E mandatario emociona ainda pa e prome cori di e streetcar den caya, a splica historia di e plannan pa renoba pero tambe revitalisa centro di Oranjestad. Pensamentonan cu a cuminsa for di tempo e partido na cual e ta pertenece, AVP, tabata den oposicion y a cuminsa mesora cu a drenta gobernacion.
E Gobierno di Gabinete Mike Eman, el a splica, a percura pa scucha tur esnan envolvi den centro pero tambe pa resto di e pais. “Si bo kier drecha mainstreet, si bo kier pa e biba bek, bo no por simplemente cambia klinkernan, e hendenan no ta bin solamente si bo ta cambia e klinkernan. ”
El a sigui splica cu den e analisis haci, a constata cu tabata tin cuater problema: Parkeo; turistanan no ta yega final di caya grandi; monumentonan ta plama y hendenan no ta yega ey y ta mira cu mester di un inversion a largo plaso. “Pa tur e cuaternan aki, e solucion ta loke nos tin aki para: e streetcar,” Sevinger a bisa esnan presente.
Trahado y bishitantenan por laga nan auto den parkeergarage y den dos minuut ta den caya, e turista ta subi na waf y por yega te na final di caya grandi unda tin varios inversion comercial ta wordo haci caba. ” E mandatario a sigura cu e inversion cu a wordo haci ta uno sigur di trinta aña. Na mesun momento Minister Sevinger a duna e bon noticia di FCCA, e organisacion di companianan di barco crucero.
E organisacion tabata recientemente di bishita na Aruba y a informa cu e unico pais den Caribe cu ta cambiando su infrastructura, ta trahando pa duna algo extra na e bishitante, ta Aruba. “Pabien pasobra nos ta poniendo e pauta den e region aki,” e mandatario a expresa bou aplauso di invitadonan y publico presente den caya grandi.
Benny sevinger despues a presenta Prome Minister Eman, kende e ta considera e cerebro di tur e cambionan. “Den tur Gobierno tin un motor tras di e Ministernan. Nos no por logra nada sin e hefe di e gobernaciona aki. Nos por ta orguyoso di tin un Minister Presidente cu no ta drumi y no ta laga otro drumi tampoco … dia y anochi ta yama puntra …. detayes. Minister Presidente cu ta yama tur dia y ta wak riba e detayenan pa tur cos sali bon ta un Minister President cu e pueblo aki merece y ta pesey nos tin cu nos Mike Eman.”


text:
Edificio Habibe ta bay cambia su structura antiguo pa un sumamente moderno
Raul Amundaray Jr. ta detaya riba e proyecto:
ORANJESTAD (AAN) – Den conferencia di prensa di gobierno, dialuna mainta, den Edificio Nicky Habibe, señor Raul Amundaray (Jr.) a hiba palabra. El a elabora tocante e proyecto en general di renovacion di Caya Grandi, y den e contexto aki e cambionan cu ta bay bin den e edificio su welo Nicky Habibe.
El a cuminza gradiciendo presencia di prensa, di prome minister y minister di infrastructura. Amundaray a menciona cu e proyecto di renovacion di edificio Habibe a bin dilanti pa prome biaha dos aña pasa, den un reunion cu e tabata tin cu gobierno.
Ta trata aki di un proyecto hopi grandi, cu ta encera un cambio di 360 grado. El a subraya cu e renovacion completo di Caya Grandi ta bira un bentana pa mundo di un pueblo chikito, pero cu un calor humano inmenso unda cu e turista cu ta bin aki, ta bolbe nan pais cu recuerdonan di e calor humano aki y ta hiba recuerdo di cierto areanan di nos Isla cu tin hopi lugar bunita, y e ta spera cu esaki sigui asina den futuro.
Señor Amundaray a expresa cu tur e cambio y retonan cu tin den e fase di construccion, cu tur hende sa cu no ta un trabao facil, y menos na Aruba cu tanto calor tin mas reto pa pasa aden, pero cu esfuerzo y dedicacion ta bay yega na e final, cu ta bay bira cu e proyecto lo bira un bentana di Aruba, di nos tur, pa mundo.
E proyecto aki ta bay habri mas bentana pa mundo pa bishitantenan bin mira e buniteza di Aruba.
“Manera minister presidente a bisa, mi welo tabata un pionero y ora nos a sinta e hunto cu minister Benny a papia riba e proyecto, nos a bin cu cierto ideanan y un biaha minister presidente a bisa mi cu e kier pa na final di Caya Grandi, haya algo pa atrae no solamente e turista pero e pueblo mes, cu e por wak, disfruta, y e turista por comenta y hiba e experiencia na nan famia den e diferente partinan di mundo. Nos a cuminza pensa, nos a bay fase pa fase, kiermen e no ta algo cu a bin di anochi pa mainta”, sr. Raul Amundaray a menciona.
El a agrega cu e diseño ta algo cu ta bay hala atencion di nos pueblo y di tur turista cu bin Aruba.
Amundaray a subraya cu e tin un grupo di trabao pa e proyecto di renovacion di e edificio, ya cu e ta algo cu un hende so no por desaroya, pero mester traha den team, pa logra su esplendor y buniteza cu e ta bay bira local y mundialmente.
Raul Amundaray (Jr.) a subraya cu e sorpresa cu el a ricibi for di Minister Presidente y Minister Benny Sevinger, cu e plaza lo hiba e nomber di su welo, ta haci e reto mas grandi ainda.
Den e plaza aki tin planea un show cu ta bay impresiona tanto nos pueblo como e bishitantenan di afo, cu ta bay bin pa wak e presentacion aki.
El a menciona cu tanto nos hendenan como e turistanan ta bay pasa e voz na otronan pa bin na final di Caya pasobra nan ta bay bira impresiona.
Raul Amundaray a acentua cu ora e ta den caya, e ta wordo acerca pa hendenan grandi cu ta corda di e supermercado y di su welo, cu a haci hopi pa Aruba.
Pesey pe ta un reto mas grandi ainda pa converti e edificio di un cu un estructura di hopi aña atras, pa un estructura un poco “art deco” cu ta bay revitaliza e bida back den Caya.
E inversion y proyecto aki ta un ehemplo pa otro comerciantenan tambe cuminza drecha e fachada di nan edificio pasobra e inversion den e tram ta basta cuantioso cu ora e ta cla tur hende ta bay mire cu un sonrisa grandi y lo ta orguyoso di e proyecto, y ora e turistanan expresa cu nan ta gusta e tram y nos caya principal, e ta un historia completamente diferente, un mall grandi cu como Arubiano, tur ta bay sinti orguyoso di e cambio cu Caya Grandi ta bay tin y cu pa decadanan a bay den hopi decadencia.


text:
KOMUNIKADO DI POLIS:
Topiko: Detenshon pa Menasa
Djaluna 19 di yanüari 2015, alrededor di 11.45’or un polis na sivil a detené e hòmber A.H.B., nasé na Aruba, di 41 aña di edat, en konekshon ku maltrato i menasa. Esaki a tuma lugá na Zuikertuintje. For di un investigashon preliminar a sali na kla ku entre gerente di dos establesimentu na Zuikertuintje a surgi un problema.
Dado momentu un polis na sivil ku tabata na e sitio a bai trata na intermediá, pero a risibí algun piedra ku a wòrdu tirá den su direkshon. Na momentu ku el a bai atendé mas di aserka ku e gerente di e establesimentu for di unda e piedranan a bin, e último aki a saka un kuchú menasando e polis.
Konsekuentemente e polis a saka su arma reglamentario pa por a dominá e hòmber aki. E sospechoso a keda detené n’e sitio i presentá dilanti di un fiskal ouksiliar ku a ordená su detenshon.
E investigashon ta kontinuá.


text:
July 13, 2013 / Lokal
Di akuerdo ku Minister di Hustisia, mr. Nelson Navarro....
STKM ta kondená publikashon foto dje agresor yòn HOBEN (15) KU A BATI LEON TA KRIMINAL GRANDI DEN KURPA DI MUCHA “Violensia hubenil ku mente asesino a tripliká último añanan”
“Als de vos de passie preekt, boer pas op je kippen”
Maneho di Medio Ambiente ta informá ku
VIKTIMANAN DESGUSTA DI NO POR KOBRA AKUSADONAN DAÑO I PERHUISIO
FISKAL:ENBES BOSNAN BAI SKOL OF TRAHA TA KANA HORTA
SSC ta informá ku....
© 2013-15 Extra - Notisia di Korsou


text:
Durante reunion miembronan di Staten a pidi gobierno extra informacion tocante abuso di mucha
Parlamentario drs. Marisol Lopez Tromp:
ORANJESTAD (AAN) – Parlamentario Independiente drs. Marisol Lopez Tromp a yama un conferencia di prensa, diaranzon, den el a toca dos punto. E reunion di Staten tocante abuso di mucha y e reunion di diamars tocante enseñanza y husticia. Tocante e topico di abuso di mucha, e parlamentario a señala cu esaki ta un asunto serio den nos comunidad, y miembronan di Staten a pidi gobierno extra informacion, pa loke ta trata abuso di mucha. El a menciona cu cada orado a trece su punto di bista dilanti, con por combati e problema aki, na fabor di nos muchanan.
“Den mi disertacion, locual mi a enfoca riba dje, ta e situacion con nos ta lanta nos yiunan aki na Aruba, pa duna nan un formacion sexual y no obstante awendia ta papia un tiki mas habri cu antes riba e topico aki, ainda nos no ta asina leu cu por ehemplo tur instancia ta habri pa papia riba e tema aki, pa duna concientizacion di un forma hopi mas adecua”, Parlamentario Marisol Lopez- Tromp a bisa.
El a agrega cu tin algun fundacion cu ta lucha riba e topico aki y tin departamentonan cu ta trate, pero e mes ta pensa cu den schoolnan mester ta mas habri pa e tematica aki na un edad jong. E ta enfatiza cu mayornan mester papia riba e topico aki cu nan yiunan, tocante nan curpa, riba sexualidad y naturalmente cu un lenguahe apropia pa e edad di e yiunan.
“ No solamente riba e parti di sex pero gewoon kico nan curpa ta, kico e ta nifica, con nan ta desaroya, kico ta loke nan ta experiencia segun nan edad, pasobra sexualidad no ta cuminza ora un mucha ta haci 18 aña, pero ta algo cu ta desaroya for di su nacimento caba”, drs. Marisol Lopez- Tromp a expresa.
El a agrega cu e ley di delitonan moral cu ta den discusion den Parlamento, tin hopi aspecto aden cu ta toca casonan cu ta sosode den nos comunidad, ta uno cu e mes na aña 2001, hunto cu dos colega a yega di trece cambio den e Codigo Penal, encuanto mucha homber pasobra e no tabata reglamenta den ley cu abuso di mucha homber tabata castigable, como tambe violacion dentro di matrimonio, ley di stalking, cu ta algo nobo pa Aruba for di algun aña, cual ta wordo uza den casonan cu e victima ta sinti menaza y ta teme pa su bida.
Cu e ley aki e por busca un sosten pa para esun cu ta amenace. El a subraya cu e tema di nos muchanan den henter e ley aki a trata di modernice, loke no ta kita cu tin hopi caso di abuso na Aruba y hopi di nan ta den famia.


text:
KORSOU~ KOMUNIKADO DI KUERPO POLISIAL – Polis ku rekomendashon pa evitá kiebro i ladronisia di pertenenshanan.
Manera Kuerpo Polisial a anunsiá anteriormente, nan lo sigui duna diferente informashon i rekomendashon, kon siudadanonan mes por prevení, pa evitá di bira víktima na man di malechornan.
Polis ta konsehá entre otro pa no laga ku un hende por mira bo kosnan di balor for di pafó pará.
Warda lèptòp, iPad, tèblet, joya i papelnan di balor den un seif.
Evitá di tene montante grandi di plaka kèsh na kas.
Si bo no ta bai ta na kas pa un temporada largu, laga un bisiña di konfiansa, miembro di famia òf e personanan ku ta keda ku bo yabinan tira bista riba bo kas durante bo ousensia.
Pidi nan tambe pa saka bo pòst for di brivenbùs.
No laga mensahe pa bo konosínan riba bo ‘antwoordapparaat’ pa bisa ku bo ta ku fakansi òf ku bo no ta na kas un òf mas dia.
No pega papel ku mensahe riba bentana ni tampoko kologá tas na man di porta di kas pafó pa un konosí /bendedó di kos ku lo bai pasa. No laga bo vehíkulo pará pafó di kurá den oranan di anochi.
Kòrda semper pa lòk bo vehíkulo.
Inbertí den lòk pa stür, alarma pa outo òf un aparato kontra robo pa eliminá e riesgo di bira víktima di ladronisia di vehíkulo .
Sea alerta riba tur loke ta sospechoso den bo bario, un outo straño òf personanan ku bo no ta konfia.
Ladronnan por yama na porta i bini ku tur sorto di triki pa por drenta bo kas.
Esaki ta trikinan pa trata di konvensé bo.
E trikinan aki ta wòrdu hasi tantu di personanan ku tin aparensia di ta masha nèchi i korekto komo tambe personanan ku ke mustra di ta masha tristu pa asina logra bo haña duele di nan.
Sea sabí i alerta ora deskonosínan yega na bo porta i no konfia.
No habri porta pa ningun deskonosí.
No laga mensahe riba ‘voicemail’ ku bo no ta na kas.
No buta riba facebook, twitter of kualkier media sosial mensahenan ku ta indiká ku bo ta por ehèmpel ku fakansi for di pais.
Si bo nota kiko ku ta ku ta parse bo sospechoso, nota mas tantu informashon posibel i yama polis na e number di emergensia 911 òf 917.
Fuente Notisia Klik


text:
Investigacion grandi andando pa supuesto manipulacion cu tereno den Colony
ORANJESTAD (AAN): E forma cu a bende cierto tereno of casnan den Colony na Sero Colorado tabata bisto cu esaki lo worde cuestiona totalmente. Hendenan cu nunca a bin biba den Colony tabata haya cas pa cumpra.
Den cierto caso te hasta cumpra cas y terenonan na prijs regala. Ainda por corda con un ex parlamentario mes tabata tin e suerte ey unda prácticamente regala el a haya tereno. Parce cu awor landsrecherche lo a cuminsa cu un investigación y aki tambe e minister lo ta spanta.
E minister lo por sa of a tende caba kico ta andando e momentonan aki y a cuminsa move pa evita cu su nomber por aparece den cualkier un di e problemanan cu por presenta.
Te hasta lo tin hende cu a worde acerca pa lands recherche cu a notifica personalmente e minister y na prome instante su actitud tabata di un hende hopi arogante.
Aunke esey no ta nada straño pa un hende cu a drenta saco bashi den como gobernante y awe sea riba su nomber of no a logra enriquece su mes totalmente. Si e minister aki ta sincero e lo a habri carta riba mesa y mustra e pueblo cu kico el a drenta y kico e tin awe.
Awor nos lo keda pendiente pa mira unda e manipulación cu tereno y investigación lo termina. E caso aki tin di haber tambe directamente cu e cierto trahador na DIP cual investigación ta riba nan tambe.
Aunke ta menciona di algun bishita haci caba na cierto cas di un of mas trahador di DIP, ainda oficialmente no a haya confirmacion riba esaki. Lands Recherche su investigación ta sigui.


text:
Tres eleccion consecutivo votegetter mas grandi di Aruba
Mike Eman, lider di AVP:
ORANJESTAD(AAN): E no por ta un sorpresa pa ningun hende cu lider di AVP Mike Eman un bes mas a bira e votegetter mas grandi di eleccion 2013. Pa di tres eleccion consecutivo Mike Eman ta laga tur otro candidato na un bon distancia tras di dje. Na aña 2005 Mike Eman a logra un cantidad di 6188 voto riba su nomber. Na 2009 e cantidad aki a yega 8068 cu ta algo inmenso y e aña aki el a logra mantene e votonan aki y subi te na 8222 voto.
Un cantidad grandi di hende a deposita nan confianza den e Prome Minister di Aruba cu durante 4 aña largo a traha incansablemente pa pueblo y pais. El a bishita un cantidad grandi di bario tur rond Aruba y a scucha loke pueblo tabatin di bis’e.
Unda cu e tabata por el a yuda mesora y si no tabata por mesora, e ayudo a bin despues. Sea den mehoracion di e bario, den iluminacion, crea facilidadnan deportivo y recreativo, renoba e casnan y asina por sigui. Tur hende por a nota cu Prome Minister Mike Eman ta un hende di tur hende. Su interes y preocupacion pa nan ta real. Su curason bondadoso ta bati pa su pueblo y si e por saca su curason duna nan e, e ta haci’e.
Esaki a keda proba un cantidad di biaha, ora cu e tabata cana den bario y tabata extende su man pa brinda ayudo. Banda di esaki el a crea e proyecto exitoso pa hobennan sin trabao y sin diploma ‘Formacion Social’, mescos a drecha relacion cu Reino. Plataforma Dialogo Social no ta algo tangibel, pero por worde considera un di su exitonan di mas grandi. E logronan di Mike Eman ta hopi y impactante. Ta p’esey cu e comunidad aki a recompense pa su bon trabao. Nan a dun’e nan voto di confianza pa e sigui traha cu e mes un ardor y pasion di semper. Coriendo den parada ayera por a mira caranan sonriente, hendenan saludando y brasando Mike Eman. Pueblo di Aruba no ta custumbra cu otro lidernan politico ta haci esaki y aki ta unda e gran diferencia ta. Mike Eman ta un berdadero lider di su pais y merecidamente a bira un bes mas e votegetter mas grandi di eleccion 2013. Pabien, Mike Eman. Sigui cu e bon trabao.


text:
CBS
Centraal Bureau voor de Statistiek (Oficina Central di Statistik) funda na 1899, ta un institucion gubernamental Hulandes cu ta cumula informacion statestico over di e Reino Hulandes, na modo di bisa, di cada comunidad. E ta conoci manera CBS pa abrevacion. E ta un departamento di Ministerio di Asunto Social, Argicultura y Innovacion (Ministerie van Economische Zaken, Landbouw en Innovatie) y ta situa na Den Haag y Heerlen (na Hulanda). For di 3 di januari 2004 Statistico Hulandes ta un organisacion independisa of guango (Organo di Directiva Independiente).
E organisacion ta colecta informacion statestico manera, entre otro:
- crecemento economico
- prijs di consumido
- entrada di hende y trabou di cas (nucleo di famia)
- cantidad di populacion
- desempleo
CBS ta hiba un programa cu mester wordo ratifica prome pa Comision Central di Statestica; esaki ta un organisacion no-gubernamental cu ta proteha e imparcialidad, independencia, calidad, revelancia y continuidad di CBS segun e ley di CBS di 1996 (Wet op het Centraal bureau en de Centrale commissie voor de statistiek).
Otro link[editá | edit source]
- Centraal Bureau voor de Statistiek
- CBS di Aruba
- CBS di Antia Hulandes
- StatLine de online databank van het CBS
- Eurostat
- Centraal Bureau voor de Statistiek 1899-1967, gegevens van het Instituut voor Nederlandse Geschiedenis, 2007.


text:
Mother’s Home, caminda “Tata di nos Cultura” a crece
Aruba Mas di Mey Siglo Pasa
ORANJESTAD (AAN): Juan Chabaya “Padu” Lampe. “Tata di nos Cultura” a lanta den e cas aki cu tabata situa den caya grandi, mas o menos 100 meter pabao di La Moderna. (E potret a worde saca pa Mr. Maarten Noot, e prome Havenmeester di Aruba, mas di 55 aña pasa). E famia Lampe tabata un famia musical. Padu su tata Harry, tio Olivier, Oom Zepp, Oom Wem, su ruman Tom, su prima Alida “Dachie”, tur tabata toca un of otro instrument musical.
Casi tur diadomingo (despues di servicio di kerki) y riba dianan di fiesta nan tabatin compania di nan amigonan Rufo Wever, Shemmie Coronel y otronan cu tambe tabatin muziek den nan sanger. Entre nan tabata e prome oculista Arubiano “Maninchie” Oduber, abuelo di nos meteorologo.
Maninchie tabata campeon di tambu. Henter dia muziek (hopi bes nan propio composicion) tabata waya. Por algo Padu a bira un musico asina talentoso! Como Arubiano, e musiconan no tabata laga di dal nan betro, “lapons,” “betun” (extra fuerte) of un “la tarde” ora cu e dia extende te casi ora nochi cay.
Sheila Lampe, un prima di Padu recientemente a comparti e siguiente anecdota di Padu su educacion musical. Un tempo Sr. Harry Lampe a dicidi cu su yiu mester tuma les formal di piano y el a inscribi Padu cerca Shon “Shishi”.
E prome les, asina simple, tabata ferfela Padu, pero como yiu obedecido na su tata, el a cuminsa e ehercicionan cu Shon “Shishi” a dun’e. Na e momento cu Shon “Shishi” a bay den cushina pa check e cuminda riba candela, Padu a cuminsa rek un wals cu e mes a compone.
Shon Shishi a core bin back y a bisa Padu “Mi yiu, mi kier complace bo tata, pero ami no tin nada mas di siñabo.” Y asina Padu su unico les di toca piano a caba.


text:
Arondino Croes: hermentnan pa Presidente di Parlamento dirigi reunion ta limita
E lo no retira di politica:
ORANJESTAD (AAN) – Den entrevista cu Parlamentario Independiente drs. Arondino Croes, cu a dispidi diaranzon for di e funcion aki, el a duna su comentarionan na Matutino DIARIO.
Parlamentario drs. Arondino Croes a menciona cu el a bay tres temporada caba den Parlamento pa un total acumula di cuater aña.
Parlamentario Arondino Croes a señala cu ora e partido den cual e ta milita no ta na mando e tarea ta hopi mas dificil cu si e ta den gobierno.
El a indica cu den un partido chikito manera nan tabata di cinco asiento, e trabao ta mas pisa pero esaki ta un reto, unda mester demostra su habilidadnan y capacidad como parlamentario.
El a señala cu e no ta bay retira di politica. Pero pa e biaha aki ta cerando e capitulo como miembro di Parlamento, pero den futuro unda cu e por aporta e lo haci esey.
El a gradici henter e staf di Parlamento, e griffiernan y Presidente di Parlamento (saliente) y e pueblo di Aruba cu a dune e oportunidad di represente den Staten den tres oportunidad. Esaki tabata tres experiencia diferente pero hopi constructivo, di cual el a siña hopi y cu a yude grandemente.
Algo cu e kier mira cambia den Parlamento y cu e ta considera e parti mas central, ta con e reunionnan ta wordo guia unda cu e ta kere cu e instrumentnan cu e Presidente tin pa haci esaki ta limita.
Na su opinion mester instala un comision pa studia e posibilidad di introduci na Aruba un sistema similar na esun di Inglatera. Esaki ta un procedimento con pa hiba palabra, cu ta trece mas orden, eficacia y eficiencia, y cu lo hisa e nivel di calidad.
E ta exigi di e miembronan di Parlamento pa nan forma nan mes riba e aspectonan aki y tin institutonan local cu ta duna curso di Sistema Parlamentario, y e tema aki el a trece dilanti caba den Parlamento, prome y durante su despedida.
El a agrega cu e forma di atende cu e reglamento verordening mester wordo adapta, profundiza, amplia y diversifica y bay den tur su esencianan chikito. Eynan lo mira un cambio drastico, aunke logicamente comportacion ta keda na cada ken, pero e ta duna Presidente di Parlamento e mecanismo pa e por actua y corta e oranan di reunion pero cu eficiencia.
El a señala cu personalmente el a hiba un bon relacion cu tur su coleganan di Parlamento, semper el a percura pa saluda nan, pa hiba su discursonan na nivel, y e ta sinti cu el a gana e respet di e demas miembronan di Staten.
El a evita tur tipo di confrontacion personal, locual a yuda grandemente y esey ta un conseho cu e tin pa e parlamentarionan nobo, pa purba mantene nan opinion riba maneho y contenido y no cay den tentacion a base di atakenan personal.


text:
Popo
MES
RUTA
Diamars anochi a tuma luga e reunion entre SAC y e Gruponan cu ta bai participa na e Lighting Parade diasabra awor. E anochi a bai den un bon ambiente durante cual SAC oficialmente a participa na e gruponan cu SAC ta bai encarga y coordina Lighting Parade cuminsando e aña aki.. SAC a informa na e gruponan cu SAC como e fundacion cu ta encarga cu Carnaval lo sigui cu e fiesta aki y lo percura pa hacie mescos of miho, mirando cu esaki ta un di e actividad cu ta trece hopi mirones.
Hopi ta arubianonan bibando den exterior of turista cu ta bin di afo specialmente pa forma di e Lighting Parade.. Tambe a wordo informa na e gruponan cu cada grupo lo haya un miembro di SAC cu un crew kende nan ta encarga cu e grupo pa si acaso tin cualquier emergencia.
A wordo bisa na e gruponan cu e ruta a keda mescos saliendo di Kooyman pa Dow y sigur cu e aña aki lo no tin ningun cambio
SECUENCIA
Tin 11 grupo pa participa den Lighting parade y nan secuencia ta lo siguiente:
1. Los Astros int. cu Soundsystem, y cu 50 participante.
2. Los Laga Bai ta bin cu Robert y su Solo Banda Show y 300 participante.
3. TOB cu Youth X-treme y 300 participante
4. Champagne su banda ta Tsunami y nan tin 350 participante
5. OPC-OREO naturalmente tin e banda Oreo y ta bin cu 350 participante
6. Majestic ta presenta cu Impak y cu 350 participante
7. Dushi CG tin nan banda di cas Dushi Band y cu 350 participante
8. Flash in the Dark ta bini cu Le Groove y cu 225 participante
9. XC-lanz cu e banda di cas XC-lanz cu 125 participante
10.NBO CG cu nan propio banda NBO y 200 participante
11. The Creators cu The Creators y cu 150 participante
12. Last Lap banda lo ta BMW
JINGLE
DI CMB
POPO a scucha ayera e jinglenan cu a wordo selecta pa e concurso di jingle di carnaval di CMB. Loke POPO a ripara, ta cu varios jingle no tabata menciona nada di carnaval y a wordo escogi toch, mientras cu POPO ta na altura di varios hende cu a manda nan jingle aden y cu a pone enfasis riba carnaval, djis pasobra ta “jingle di carnaval”.
MAS DI 100
JINGLE
Cu nan a haya mas di cien jingle no a asombra POPO pasobra varios siman pasa POPO a menciona caba di e cantidad di hobennan cu tabata trahando nan jingle masha entusiasma. Locual POPO a lamenta ta cu e tabata un concurso habri pa tur hende, y pa POPO , manera mayoria di concurso y festival di Aruba, si bo no ta peso pisa, bo no por gana. POPO a dividi esnan cu ta manda jingle aden den varios categoria.
CATEGORIA
E categorianan cu POPO a usa ta lo siguiente:
PESO PLUMA: hobennan cu a haci grabacionnan cu nan computer y laptop y usando un mixer acerca, pa mix varios instrumento musical.
PESO LIVIANO: ta hobennan cu poco mas experiencia den grabacion cu tin nan studio chikito na cas.
PESO MEDIO: Ta esnan cu tin studio di grabacion y a graba pa diferente agrupacion chikito y nan grabacionnan tin biaha ta yega emisoranan tambe.
PESO PISA: Ta e studionan grandi di grabacion cu profesionalnan di musica y musiconan profesional y cantantenan popular y cu ta graba pa artistanan grandi y profesional y bandanan grandi. Na final ta e pesonan pisa ta esnan cu mihor posibilidad pa por gana y peso medio lo tin un chens (chikito) ainda. Nos ta mira aki algun dia con e divisionnan lo sali den final.
COSTUUM
POPO a menciona e siman aki problemanan cu ta haya cu costuumnan di carnaval y ayera varios yamada POPO a haya di hendenan di diferente grupo cu ainda ta sperando riba nan costuum. Tin cu a menciona di problema di costuum of partinan di costuum cu no a yega Aruba mes. Otronan a menciona di nan problema di inscripcion cu awor ta ser usa como excusa. Pero ta cosnan cu ultimo 3 aña a cuminza lata cabez den carnaval y cu ta birando problema.
PLANEA Y
ORGANIZA
Un problema cu nos tin na Aruba ta cu nos ta warda mucho te na ultimo momento pa haci tur cos. Ta bira tempo pa gruponan tin nan tema pa e aña siguiente cla caba. Pa esaki POPO por menciona Champagne cu ta anuncia mes ora nan tema y den corto tempo tin diseño y tur cos cla pa sali. Cuminza busca inscripcionnan pa otro aña di awor caba y laga nan paga un suma como placa na man, y tur luna cierto suma te cu nan cumpli cu e total. Tur e tempo ey por cuminza encarga loke mester pa e costuum y pa december tur cos mester ta cla caba. No warda te final y e ultimo dos of tres siman manera varios grupo ta haci. No inscribi na SAC prome cu “Elfde van de Elfde” cu 300 hende, sin cu a cuminza mes cu buscamento di hende. Percura bo tin bo hendenan y despues inscribi y sigur di ta cla pa december. Evita problemanan di costuum despues. Lo bira dolor di cabez pa bo haya placa bek of parti di e placa pa locual bo no a haya.


text:
Mucha di 8 aña home alone a pega cas y negoshi na candela na San Nicolas
ORANJESTAD (AAN)— Pa mas of menos 2’or di merdia di ayera, central di Brandweer a bati alarma pa un cas na candela den area di San Nicolas. E suceso a tuma lugar den un cas situa na Caya Charlie Brown Sr., net patras di Charlie’s Bar. E vivienda tabata fungi como un apartament y tambe un parti di dje tabata fungi como un kap salon. Pa lo cual ta trata e candela mes, esaki aparentemente a worde ocasiona intensionalmente pa un mucha di 8 aña cu tabata su so na cas. Segun testimonionan di bisiñanan di e cas, esaki ya tabata e di dos biaha cu e mucha aki a hera pega e cas na candela, pero apesar cu biaha pasa el a haya un scual pisa, esaki aparentemente a drenta via un orea y sali pa e otro.
E personal di e Kap Salon a ripara e situacion pero mucho nan no por a haci ya cu mas of menos un ¼ parti di e cas tabata dividi pa un muraya cu ta separa e apartament di e kap salon.
Nan a purba pa muha e muraya pero e calor y accion di e huma y vlamnan tabata hopi intenso y nan a opta pa scapa lo cual cu nan por y sali na careda.
Un otro persona cu tambe tabata den e kap salon, a declara cu el a laga su tas cu documentonan y otro articulonan den e kap salon y a bisa e otro personanan cu e ta bay bolbe den un djis y cu den cos di un par di minuut cu el a sali el a bin haya e situacion y hasta su tas a pega candela, unicamente por a scapa algun documento cu tabata visiblemente daña pa e huma y hasta un poco kima.
Un unidad di Brandspuit a presenta na e sitio y un otro cu tabata biniendo for di Playa pa duna asistencia, a bolter na rotonde di Pos Chikito, sin embargo un otro unidad tog a presenta pa duna asistencia.
Personal di Brandweer por a yuda scapa e cas na banda, sin embargo e cas cu a fungi como apartament y kap salon si a bay perdi completamente.
Diario tabata presente na e sitio y por a constata cu lamentablemente tur cos paden a keda totalmente destrui door di e candela.
Poco despues di a controla e candela, e dama cu tabata ocupa e apartament a presenta cu su yiu y cu hopi yoramento por a mira con tur su pertenencianan tabata destrui, sin embargo nos por a tuma nota tambe cu hopi desaprobacion cu e mucha tabata manera nada un pasa. E caso awor lo pasa den man di KZP y Sociale Zaken.


text:
Joran van der Sloot gara cu cel den prison
ORANJESTAD (AAN): Informacion cu ta drenta na nos mesa di redaccion for di Peru ta indica cu durante un operativo na Piedras Gordas teni pa Polis y autoridadnan di INPE, a logra confisca un celular hopi moderno den man di Joran van der Sloot.
Segun corant Trome di Peru, e intervencion a ser realiza durante e discurso di e presidente Ollanta Humala pa motibo di e fiestanan di independencia y den e pabeyon number 7 a haya siete preso papiando na telefon celular.
Entre nan, Joran a ser haya cu un celular (smartphone), cu segun polis, e tabata usa pa hunga loteria, locual no ta nada straño debi na su gusto pa e weganan.
No tin extra informacion relacion cu e situacion di Joran van der Sloot relaciona cu e hayazgo di e telefon celular den su poder.


text:
ASTEC no ta haya responsable duna mesun aumento di salario cu den CAO anterior
Mediador ta comenta:
ORANJESTAD (AAN) – Mediador di Gobierno, señor Anselmo Pontilius, ta sigui elabora riba e situacion entre ASTEC y UPA, encuanto e contrato colectivo nobo pa e trahadornan.
Sr. Pontilius a menciona cu tabata tin e discusion si e compania mester a presenta su cifranan audita na mesa, pero e gerencia a indica cu nan no ta autoriza pa haci esaki, pero cu nan a duna suficiente informacion caba.
E compania a ilustra, cu e detayenan cu nan tin, cu no ta responsable pa otorga aumentonan igual cu e tres ultimo añanan y aki e obstaculo cu tin, ta sinta.
Mediador sr. Pontilius ta convenci cu na final lo yega na un acuerdo pasobra tur dos entidad ta conciente cu nan ta dilanti un era nobo. Personalmente, Mediador lo a prefera pa nan firma e CAO pa un periodo mas cortico y wak na inicio di aña 2016 con e desaroyonan ta. Pero ambos partner ta prefera di bay na un periodo mas largo di e CAO.
E Mediador a subraya cu awor cu aña a habri cu tur cos ta mas trankil y ambos partido por wak e cosnan diferente, por sinta na mesa cu cabes mas frio y tin tur indicacion cu e operacion lo tey caba pa Januari 2016.
Mediador sr. Pontilius a menciona cu na Aruba tin un ley fuerte, cu ta mescos cu tabata tin tempo di ex-Antiyas Hulandes, cual a wordo pasa pa Parlamento di Antiyas e tempo ey, cu ta bisa cu ora cu tin un contrato colectivo, si e partidonan no yega na otro, por tin extension di un CAO. Pero den e caso cu nan ta negociando ainda, cu tur dos partido a duna aviso na otro cu nan kier negocia un contrato colectivo nobo, normalmente ta asina cu e beneficionan secundario ta keda aplicable, mientras cu e parti primario di aumento di salario te aworaki no a keda proba, cu mester sosode automaticamente. Si nan bay Corte e pregunta ta con Huez lo huzga esaki den e caso cu nan ta negociando ainda pa un aumento di salario.


text:
MINISTER DI DEFENSA VLADÍMIR PADRINO LÓPEZ A REUNI CU EMBAHADOR DI REINO HULANDDES, DIEDERIK KERVERS
ORANJESTAD,- “E tabata un bishita interesante di asercamento, di hermandad profundo y di mucho expectativa pa futuro di ambos país, p’e cooperación, na tur nivel,” asína General en Jefe Vladimir Padrino López, Minister di Defensa y Comandante Estratégico Operacional di FANB, despues di a recibi recientemente na su despacho n Fuerte Tiuna, e bisita oficial di Embahador di Reino
Abono 'online' ta nesesario


text:
October 30, 2013 / Lokal
Miéntras un grupo di shofùr di minister ta sintá pòrnada..
Vise dekano di Órden di Abogado Everett Wilsoe:
Por konkluí for di palabranan di parlamentario Gerrit Schotte.... KOALISHON A NENGA WESU, PERO TA WESU MES E MESTER KOME ...A primintí di invertí 270 mion den tur sorto di proyekto, awor kiko ta bai sosodé?...
Segun Amerigo Thodé (MFK)...
...Parlamentario Monique Koeyers-Felida kier sa...
...den parlamentu...
...di akuerdo ku Charles Cooper...
Sr. Andy Danoe Direktor stichting ABC Opleiding & Training ta manda atvertensia
TRAYEKTO DI ATMISHON DI HOGESCHOOL ROTTERDAM
Kurso bou di guia di Professor Ir. Carlos Weeber:
© 2013-15 Extra - Notisia di Korsou


text:
Analisis politico
Doofpot!
Nos estado di derecho ta sagudi pa motibo di e manera cu husticia di Aruba ta worde trapa den e caso di Besaril. Den wowo di pueblo no tin duda cu Besaril tabata pata pata burachi dia cu e a dal un auto madruga heridando un persona y hui core bay sconde y nada no a sosode. Su mainta por a bay lanta Besaril mientras e alcohol no a sali for di su curpa ainda.
Ningun momento e decision ey a cay y e comentario pa splica e iregularidad severo aki tabata pasobra cu lo por ta cu e comisario di polis ta toca hunto cu Besaril den e banda musical.
Logico lo ta tambe cu mester a tuma luga un investigacion di biaha cu a duna den un paar di ora cu Besaril a bebe den e prome bar te banda di 11 or pa despues sigui bebe den otro bar te oranan di madruga.
Ora e caso a haya hopi atencion den medionnan di comunicacion a ripara cu e crimen aki no por worde scondi facilmente. E ora a dicidi di manda e invesitgacion pa landsRecherche. Miho garantia pa e caso bay den doofpot ta landsRecherche. LandsRecherche ta conoci pa ta un instancia casi completamentre MEP.
Pa añanan largo landsRecherche a persigui ex ministernan di AVP na un manera totalmente incorecto y inhusto. Di banda di e miembronan di Staten di AVP un paar di nan a zapatea den medionan di prensa un rato pa depues bay drumi. Mescos a sosode cu mas caso di cual esun mas bergonzoso ta e ladronicia di centenares di mil florion na Lotto pa Deporte. Tabata bisto cu ministerio publico tabata busca tur manera pa pone e caso ey den doofpot. Esaki a sosode tambe. Cu boca grandi te awe e ladronnan di Lotto ta hari e miembronan di AVP mustrando cu nan a keda cu e placa y nada di castigo. Mescos ta bayendo cu e caso di Besaril.
Desde e dia cu e a comete e hit and run e ta na radio y television tur dia hariendo esnan di AVP y gritando manera un heroe cu ta goza di admiracion di publico y su coleganan. Den e caso di Lotto esnan cu tabata kere e ministerio publico cu nan no ta bay laga e caso aki bay den doofpop a ripara cu ta den doofpot mes e a bay.
Awo nan ta haciendo mescos cu e caso di Besaril y e miembronan di Staten di AVP ta para un banda y worde engaña cu e caso ta den investigacion y lo tin su consecuencia pa e culpabel. Si esaki tabata berdad ya e investigacion lo tabata cla y e ministro di Husticia a bin parlamento pa duna e informacionnan y polis a aresta Besaril dia bieu.
E unico argumento cu lo por tin cu e caso ta dura un poco mas ta si e investigacion ta encera tambe di con e comisario di polis no a actua e mainta tempran despues di e acto criminal di Besaril y manda busca Besaril pa mira cuanto alcohol ainda tabatin den su curpa.
Ta parce cu siman pasa un ciudadano a worde gara despues di a comete un hit and run y te awe e ta drumi den carcel mei mei di djaka y raton. Besaril ta heroe sin lo minimo di desaprobacion di su partido y e AVP nan a bira cara y ta laga e caso bay den doofpot. Loke si ta di spera ainda ta cu nos ministro di husticia no ta toca den e mesun banda di Besaril.
E 13 miembronan di Staten di AVP ta mustra di ta den un soño profundo. No, esaki no ta berdad. Tin un miembro di staten di AVP ta trahando duro pa desaroya nos economia door di bin cu un pilar fuerte nobo cu ta e exportacion di nos cachnonan di caya pa Merca. Esaki cu aprobacion di e fraccion di MEP tambe.


text:
KOMUNIKADO DI POLIS:
WILLEMSTAD – Polis ta investigando un kaso di intento di ladronisia ku a tuma lugá riba un mashin di bankomátiko na un universidat riba Jan Noorduynweg. For di investigashon a sali na kla ku mas o menos mitar di 6 di mainta e alarma di kandela na e bankomátiko a aktivá. Mesora a despachá un unidat na e sitio i na nan yegada nan a nota ku malechornan a trata na brant e porta di heru parti patras di e bankomátiko. Den besindario di e porta e unidat a bin topa ku tanki di gas, kapa pa las, flèshlait, un tas i algun atributo ku ta wòrdu usa pa brant. A konfiská e atributonan aki i e investigashon den e kaso aki ta kontinuá.


text:
Biná
Biná (Odocoileus virginianus curassavicus) (na ingles Curacao White Tailed Deer) ta un espesie di hèrt protehe for di ana 1931 di kua probablemente tin menos ku 250 ta biba na Korsou. E bina di Korsou ta biba prinsipalmente den parke Kristof y Malpais. Ta keré ku e besta a wordu trese aki for di e kontinente merikano dor di indjanan pa usa komo kuminda. Nan numbernan a baha drastikamente dor di perdida di habitat. I esunan ku tei awor ta biba den e mondinan di Seru Kristòfel, Malpais i Wakawa.


text:
June 13, 2014 / Front Page
Lokal
Aruba
Ingeniero Henny ‘Toy’ Balentin di APA: “NA E PEAK DI CONSTRUCCION LO TIN ENTRE 120 PA 130 HENDE TRAHANDO, SIN CONTA E CONSTRUCCION DI ASTEC” Comunicacion y coordinacion ta critico pa operacion continua sin inconveniente
Pa demostra kico nan por FIOT DI DEPARTAMENTO DI IMPUESTO A HACI ENTRADA HUDICIAL NA UN BEAUTY SALON E conexion cu sospecho di fraude cu belasting
Gobierno hunto cu Comunidad Filipino a celebra Dia di Independencia di Filipina
Den e Bembe
Na kaminda pa e gran konsierto di Prince Royce mañan anochi ...
© 2013-15 Extra - Notisia di Korsou


text:
PREGUNTA CU HOPI HENDE SA HACI
Dicon Testigonan di Jehova Ta Bay di Cas pa Cas?
Haya sa kico Hesus a manda su prome discipelnan haci.
PREGUNTA CU HOPI HENDE SA HACI
Pakico Testigonan di Jehova No Ta Uza Cruz den Adoracion?
Aunke nos ta cristian, nos no ta uza cruz den adoracion. Dicon no?
PREGUNTA CU HOPI HENDE SA HACI
Testigonan di Jehova Ta un Secta?
Wak dos idea comun tocante secta y haya sa si testigonan di Jehova ta un secta.
REUNION
Reunionnan di Testigonan di Jehova
Haya sa unda nos ta reuni y con nos ta rindi adoracion na Dios.
Loke Nos A Haci Rond Mundo
239 pais caminda tin testigo di Jehova
8.201.545 testigo di Jehova
9.499.933 curso di Bijbel conduci
19.950.019 persona cu tabata presente na e Conmemoracion di e morto di Cristo
115.416 congregacion


text: Un biaha mas ta keda demostrá ku e struktura Parlamentario ku nos tin aki na Kòrsou, Aruba i St. Maarten no ta korekto. E no ta bon, pasombra enbes ku bo haña frakshonnan, bo ta haña 21 miembro individual na Aruba i Kòrsou i 15 miembro individual na St. Maarten. Mira kiko ta pasando na St. Maarten na e momentunan aki, Partidonan polítiko no tin kòntròl mas di frakshonnan i miembronan di Staten. Aña pasa na luna di ougùstùs pueblo di St. Maarten a bai urna kaminda nan a skohe nan 15 miembronan di Parlamento. UP a gana ku 7 asiento, sigui pa 4 di National Alliance, 2 di DP i 2 di US. Apesar ku UP a saka 7 asiento, NA, DP i US huntu a forma 8 i a kuminsá ku e proseso pa forma nan Gabinete. Sinembargo esaki a kibra den start, ora ku un miembro di US a bira independiente. UP a haña bek e enkargo pa forma un koalishon nobo, loke a konkretisá na desèmber ku huramentashon di Marcel Gumbs komo Promé Minister. Un Gobièrnu forma pa UP, sostené pa dos miembro independiente. Aki problema a kuminsá, pasombra den UP, e miembronan di Parlamentu a kuminsá eksihí ku nan tin derechi pa nombra nan mes Minister. Si antes e kos ei tabata algu di Direktiva di e partido polítikonan, awendia ta e miembronan ta esnan ku ta disidí. Na e momentunan aki, polítika na St. Maarten ta ariba abou, ora ku rebelion a kuminsá den seno di UP, kaminda 3 dje 7 miembronan a kuminsá eksihí ku nan tin derechi di nombra nan mes un Ministernan. Un bochincha total. Aki na Kòrsou no ta diferente. Klaramente por a mira ku den p.e. Pueblo Soberano ta e 5 miembronan ta disidí ken ta bira Minister. Klaramente por mira ku direktiva no tin nada di bisa. Ta manera e 5 miembronan bisa, ta esei mester sosodé. Awor aki den seno di Partido Nashonal a kuminsá trámitenan pa nombra un Minister nobo. Pero ta loke ku nan úniko miembro di Parlamento disidí, ta esei mester sosodé. Si PNP presentá un hende ku no ta kai na agrado di Humphrey Davelaar, e persona ei por keda nombra, pero hamas i nunka e lo keda apuntá.Si nos kue Kòrsou komo un ehèmpel, e 21 asientonan, ta 21 miembro individual. Un partido ta hinka míles i míles di florin den kampaña elektoral, selebrá na momentu ku nan saka un o mas asiento ta mas bien un selebrashon fiktisio, pasombra asina ku e 21 miembronan ei huramentá, ta nan ta disidí kiko ta sosodé.Ta falta so pa 11 miembro di Parlamento sali for di diferente partido polítiko, disidí ku nan ta forma un mayoria i ta nan ta nombra un Gobièrnu nobo. Inkreibel e kos aki i nos ta orguyoso di bisa ku nos sistema polítiko ta unu ku ta korekto. Ta un porkeria nos tini aki i p'esei nos ta kere ku mester bini un kambio den esaki. Si ke yam'é reforma pa nos ta ok, pero ku mester bini un kambio esei ta un must. Nos struktura polítiko ta un porkeria!


text:
Pa motibo di huur Cayman a hinca taxista den Pos Chikito
ORANJESTAD(AAN): Diamars anochi polis y Recherche di San Nicolas a pone man riba e conocido di husticia, M. Pieters naci na April 1960 y conoci como Cayman.
E homber aki den oranan di atardi a hinca un Taxista y tur esaki pa motibo di asunto di huur y coriente cu a worde corta. Polis primeramente a ser manda cu urgencia na e adres na Pos Chikito cerca di un restaurant. Ora cu polis a yega nan a topa cu un persona den veranda di cas cu corta na man y tambe na pia.
Segun Cayman e ta huur apartamento na e cas y nan a kita coriente. Ademas di esey Cayman lo ta tilda e victima di ta debe placa di un generator. Esakinan kizas ta storia pa scapa curpa. E dia anterior parce ya caba Cayman tabata cana rond y a laga sa cu e lo bay hinca e victima. El a cumpli tambe.
Ora cu e discusion a cuminsa el a manda cuchio riba e victima cu ta un taxista di profesion. E victima a bay purba tene e cuchio pa e no hinke den su curazon y aki el a corta su man malamente. Despues el a manda e cuchio riba su pia y draai esaki “aden”, lagando un herida serio tambe.
E victima a bay hospital pa tratamento medico y a keda interna. Riba e fotonan aki por mira e victima y tambe e sospechoso despues cu el a keda deteni y cuchio grandi confisca. Nan a haya droga den su poder tambe, ora cu el a bay cumpra cuminda na Pos Chikito, Polis y Recherche a sorprende y detene. E ta worde acusa awor di intento di asesinato.


text:
Pakico Testigonan di Jehova No Ta Uza Cruz den Adoracion?
Hopi hende ta mira cruz como e simbolo universal di cristianismo. Aunke testigonan di Jehova ta cristian, nos no ta uza cruz den adoracion. Dicon no?
Un motibo ta cu Bijbel ta mustra cu Hesus no a muri riba un cruz pero riba un simpel staca. Ademas, Bijbel ta spierta cristiannan pa “huy di idolatria.” Esey ta nifica cu un hende no tin mag di uza cruz den adoracion.
Ta interesante pa sa cu Hesus a bisa: “Na esaki tur hende lo sa cu boso ta mi discipelnan, esta, si boso ta stima otro.” (Juan 13:34, 35) Asina Hesus a mustra cu loke ta identifica su berdadero discipelnan no ta e cruz ni cualkier otro imagen, sino berdadero amor pa prohimo.


text:
Lectura presenta pa dr. Carlos Viana encuanto sucu di dieet
ORANJESTAD (AAN): — Dia 28 di mei na Centro San Martin na Santa Cruz Dr. Carlos Viana (Board Certified Clinical Nutritionist) a presenta un seminario titula “Con dushi e ta? .
Durante di e presentacion aki Dr. Viana a duna un splicacion extenso encuanto tur e preocupacion nan cu tin riba e sucu nan di dieet. E pregunta ta si berdad tin un alternativa safe y saludable pa sucu.
Tur esnan cu a asisti na e informacion valioso aki awor sa cu SI tin alternativa 10% natural, safe y saludable pa sucu.
Tambe cu ta parce y tin e mesun sabor cu sucu y ta recomenda rond mundo pa docter, dentista y profesionalnan. Tambe e ta safe pa esnan cu ta preocupa cu nan salud dental, respiracion, consumo di sucu y salud general.
Dr. Viana ta invita un y tur pa ta presente Dialuna 4 di Juni proximo na YMCA Dakota di 7’or p.m.-8’or p.m. pa un repeticion di e presentacion aki “Con dushi e ta?” na papiamento.
E presentacion ta completamente gratis.


text:
Mi ta gradici fraccion di MEP pa interes mustra riba diferente proyectonan cu Gabinete Mike Eman ta realizando, manera Linear Park
Minister Otmar Oduber :
ORANJESTAD (AAN): Diaranson Minister di Turismo, Transporte y Labor, Otmar Oduber a papia riba e atencion sumamente grandi cu proyectonan di Gabinete Mike Eman ta hayando for di fraccion di MEP. E fraccion aki abin ta bishitando algun proyecto den ehecusion y manera ta nan costumber, buscando cualkier cos pa duna critica. Un di e proyectonan bishita y cu a haya atencion ta Linear Park.
“Mi ta contento cu esakinan ta e argumentonan cu partido MEP kier enfoca riba dje ya cu esaki ta demostra cu no tin ningun otro motibo pa critica Gobierno di Gabinete Mike Eman” Minister Oduber a duna di conoce.
E mandatario a bisa cu fraccion di MEP ta critica solamente unda cu tin construccionnan y mehoracionnan ta andando, lubidando cu tempo cu partido MEP tabata den gobernacion nan kier a regala caya grandi na comerciantenan, cual no a pasa danki na esnan cu a para fuerte. Danki na e esfuerzonan aki awe Aruba tin un caya grandi unda cu tin construccionnan di miyones di Florin ta andando pa mehora e situacion di caya y haci esaki uno atractivo pa localnan y bishitantenan.
Mas aleu Minister Oduber a mustra riba e forma cu fraccion y partido MEP en general a bin ta purbando di trece argumentonan cu no ta real den nos comunidad. Varios biaha e partido aki a bin ta bisa cu Linear Park ta un proyecto di nan, pero cu prueba den man e mandatario a mustra cu esaki no ta verdad, ilustrando cu ta trata di un proyecto di AHATA cu a worde presenta den un rapport na mei 2005. Es decir, partido MEP y Eddie Briesen, cu e tempo ey tabata den gobernacion, tabatin 4 aña pa ehecuta e proyecto aki, pero na ningun momento a haci ni un tiki esfuerzo pa ehecute. Mester a warda pa bin un gobierno cu vision y cu deseo pa mehora Producto Aruba tano pa local como pa bishitante, pa cuminsa desaroya e proyecto di Linear Park cual su promer fase ta den worde termina y aki 3 luna e di dos fase lo ta iniciando.
Minister Otmar Oduber a probecha e ocasion pa invita integrantenan di partido MEP pa bin cana, jog , core bicicleta, of mihor bisa disfruta e bunita proyecto cu ta su promer fase ta na punto di worde termina.


text:
Castigo parcialmente condicional pa homber acusa di exportacion di cocaina
ORANJESTAD (AAN): Diahuebs e sospechoso N.G.K mester a presenta dilanti mesa berde di huez na corte di husticia di prome instancia, debi na e hecho cu el a wordo acusa di exportacion di droga riba 30 di Augustus 2014.
Ta trata di un cantidad di cocaina cu e tabata tin cune.
Despues cu huez a repasa e procesverbal di polis di e caso, fiscal a presenta e evidencia y su exigencia di castigo.
Fiscal a pidi huez pa condena N.K na un castigo incondicional di prison di 14 luna, kitando e tempo cu el a sinta caba den detencion preventivo.
Despues cu abogado Nicolaas a trece dilanti su defensa, huez a duna su veredicto mesora.
Huez a haya e acusado culpable di locual el a wordo acusa, pero el a dune un castigo parcialmente condicional.
Huez a condena N.K na un castigo di prison di 18 luna, di cual 9 luna ta condicional, cu un tempo di prueba di 2 aña.
Esaki, kitando e tempo cu el a sinta caba den detencion preventivo.


text:
Polis lo cuminsa duna boet riba number di auto
Minister Arthur Dowers:
ORANJESTAD(AAN)–Ley ta permiti pa autoridadnan duna boet basa riba number di auto, pero esaki nunca a wordo enforsa. E boet ta wordo manda cas na e adres di e persona di kende su nomber ta registra como doño di e number cu ta riba e auto. Minister mr. Drs. Arthur Dowers ta conseha tur persona cu por a bende un auto of mas vehiculo y no a kita nan nomber for di e plachi di number pa por fabor tuma nota di e anuncio aki y pa evita retonan den futuro pa acudi na Landsontvanger y atende cu e situacion aki.
No ta asina cu si e persona no paga su “wegenbelasting” (nummerplaat) e lo ricibi un boet pa esaki na su cas, e mandatario a subraya. Loke a wordo anuncia ta cu “boete op kenteken” lo wordo aplica na Aruba cuminsando december 2014 y esaki ta implica boet pa infraccionnan, esta si e persona a kibra ley.
E lista di infraccion pa cual Polis por duna un “boete op kenteken” ta inclui: boet pa coremento duro, boet pa paramento di auto na unda esaki no ta permiti, boet pa para den parkeerplaats reserva pa personanan cu retonan fisico (handicapped parking), boet pa pasa den luz cora y boet pa para riba skina, riba trottoir of riba zebrapad, entre otro.
Ministerio di Husticia tin dos aña caba bezig cu e proceso pa implementa esaki, pero a surgi bastante contratiempo y a dicidi di percura pa e cambionan den e textonan y proces-verbaal necesario wordo haci na e ministerio mes, e mandatario a bisa.
E posibilidad ta existi den ley pa haci esaki y tin un lista di infraccion pa cual polis por emiti un proces-verbaal sin cu e doño di auto of esun cu ta coriendo e auto ta presente.
Antes e proceso pa control riba parkeer unda cu no ta permiti tabata tuma tempo y/of ta costoso. Minister Dowers a splica cu of e polis mester keda para banda di auto te ora e persona cu ta coriendo e bolbe na e auto of tabata laga takel e auto. Cu e cambionan cu ta wordo introduci, e Polis por traha su proces-verbaal y no mester warda pa e persona bolbe na su auto.
E number di auto ta registra riba nomber di un persona y e persona aki ta esun cu lo ricibi e boet. E persona tin un periodo di dos siman despues cu e ricibi e boet na su cas pa prueba si acaso e no ta esun cu a comete e infraccion. E mester trece e otro persona y e documentacion necesario cune pa cambia e boet di nomber.
E “boete op kenteken” ta wordo implementa pa por reduci e cantidad di ora dedica na e tipo di infraccionnan aki siendo cu e rendimento ta hopi menos di loke ta wordo hinca aden pa controla si hendenan ta tene nan mes na reglanan basico di trafico, Minister Dowers a remarca.
E meta ta pa educa nos comunidad, pa hendenan modifica nan comportacion, unda cu nan ta haci miho nan best y conscientemente ta mantene nan mes na reglanan di trafico, particularmente ora ta papia di parkeer unda cu ta stroba pasada di Polis, Brandweer y Ambulance den casonan di emergencia.


text:
Minister Sevinger ta mustra cu esun anterior a desangra SERLIMAR
Gobierno anterior a prefera paga “friends & family” 7 miyon enbes di cumpra 21 truck pa SERLIMAR ORANJESTAD(AAN): Un debate pisa tabatin siman pasa den Corte riba e planta cu Gobierno anterior a cumpra pa dump cu e meta di baha e sushi na final cu 90% pero cual den cinco aña cu e contracto a worde firma no a tuma luga. Pero e mandatario a haya tambe insolito cu nan ta acuse di kier desangra SERLIMAR siendo cu esnan cu tabata den e Gobierno anterior a practicamente mata e departamento aki ora cu continuamente ta baha loke e departamento tabatin mester na placa y loke cu haya mes tabata bay pa “friends and family”.
Por ehempel, Minister Sevinger a señala con e presupuestonan for di 2005 bin ariba, pa loke ta SERLIMAR, tabata worde baha continuamente y asina mes no tabata haya finalmente loke cu a worde priminti.
Na 2005 a traha un presupuesto di 25 miyon, pero a cuminsa pa baha gasto, a aproba finalmente 20 miyon. Sinembargo loke cu SERLIMAR a haya finalmente tabata apenas 8 miyon. Pues un diferencia basta grandi y asina a sigui den e añanan cu a sigui.
Na 2006 di 31 miyon, a corte te na 25 miyon pero a duna 15 miyon, cual ta 10 miyon menos. 2007 e tabata 35 miyon, a bahe te na 25 miyon y finalmente loke a haya tabata 15 miyon. Na 2008 mesun cos caminda di 29 miyon a duna nan finalmente 18 miyon.
Na 2009 el a bahe di 28 miyon, y a corte pa 23 miyon, apesar cu mester a pone hende den servicio pa e aparato na dump cu a keda cla. Esaki a worde informa nan door di FDA. Y apesar di esaki a sigui desangra SERLIMAR dunando nan solamente 19 miyon Florin. Y finalmente na 2010 e Gobierno nobo a drenta y a haya e presupuesto cla y niun momento ex Minister no a recorda pa pone 8 miyon Florin.
Y ta e mesun suma aki e Gobierno nobo a pone na SERLIMAR. Cu e condicion cu a e situacion lo bay worde sanea na e departamento aki.
Sevinger den Parlamento siman pasa a enfatisa cu si mester cumpra truck nobo lo hacie, y no manera e Gobierno anterior cu a prefera di beneficia “friends and family” enbes di percura pa e departamento haya truck nobo.
Nada menos cu 7 miyon Florin a worde duna na un compania di “Friends and Family” den shete aña di tempo pa haci mantencion di e trucknan di SERLIMAR. Un miyon pa aña. E propio ex Minister di e departamento aki Booshi Wever a bisa cu cada truck ta costa 200 mil Dollar. Esaki ta nifica cu nada menos cu 7 truck por a worde cumpra den shete aña di tempo. “Cada aña por a cumpra un truck nobo.
Pero no “friends and family” mester haya 1 miyon pa drecha e trucknan aki. Pero awe ta bisa cu ta Benny Sevinger kier desangra SERLIMAR. Cada aña e Minister por a cumpra tres truck nobo. No un pero 21 truck nobo por a worde cumpra …”


text:
AWE ta e unico dia cu Aruba por cumpra Carchi di entrada na prijs reduci pa Romeo Santos
ORANJESTAD(AAN): Simplemente pasobra cu e fiebre di Romeo Santos ta on, Loco Lobo Productions den sociedad cu SD Concerts y ATA, ta informa cu AWE ta e unico dia cu Aruba por probecha pa cumpra carchi di entrada pa e concierto Romeo Santos na un prijs special.
E special lo concentra riba Entrada General y Standing VIP. Normalmente e prijs pa Entrada General ta costa Afl.80,- pero AWE Diabierna Aruba lo por cumpre na Afl.65,-. Alabes esun di Standing VIP ta costa Afl.180,- pero solamente awe e ta na Afl. 150,- .
Esaki ta haci cu Fanaticonan di Romeo Santos mester probecha awe di e Prijs di locura. Tur esnan interesa pa cumpra nan carchi, mester pasa na e Punto di benta di Romeo Santos cu ta situa banda di Hamaka riba Linear Park. E special ta cuminsa pa 5’or di atardi y ta termina 10’or di anochi.


text:
Intencion ta pa lanza Serlimar Suigeneris nobo riba dia prome di October!
ORANJESTAD (AAN) – Durante e entrevista cu Matutino DIARIO a realiza cu director di Serlimar, señor Richard Fingal, el a elabora riba e servicio cu e compania ta bay duna cu su flota nobo, via un maneho di tal manera cu tanto e mantenimento como e servicio lo ta na prome lugar.
Señor Fingal a subraya cu sin un mantenimento adecua e compania no por duna e cliente e servicio cu e ta demanda, como tampoco por garantiza un servicio excelente durante e proximo cinco añanan.
Pesey e maneho mester ta dirigi di tal manera cu hamas y nunca Serlimar lo bolbe pasa den e situacionnan di ultimo añanan te cu poco dia pasa.
E plan ta pa lanza Serlimar Suigeneris nobo riba dia prome di October proximo.
Fingal a subraya cu Serlimar cu tur su derecho kier para riba su mes pia, y e ta spera cu tur hende compronde esaki pasobra tur compania awendia ta depende di su mes entradanan pa sobrevivi.
Director di Serlimar a reitera cu esaki ta encera duna un servicio di calidad y esey ta nifica
“servicio di calidad y corecto”. E hecho cu dia 1 di October lo lanza Serlimar Suigeneris nobo y cu lo subi caminda cu 12 truck nobo no ta nifica cu tur cos a haya solucion, pero si ta bay garantiza esaki for di entrante 1 di Januari 2013, cu un servicio optima.
Serlimar tambe lo bin cu mas servicio, por ehemplo pa e comercio cu containernan di 1.101 liter, masha bunita di material di plastico cu no ta frustia y daña lihe, manera esnan di metal, y cu e emblemanan di e compania riba nan.
E containernan aki tin garantia minimo di 25 aña di duracion y sr. Fingal ta sigur cu nan lo resulta den un exito rotundo. El a agrega cu e containernan di 30 yarda cu nan tin den servicio caba ta hopi efectivo, y den fin di siman nan ta bira “sold out” pasobra nan tin mas capacidad y nan ta worde hiba na ora.
Ademas Serlimar lo bay duna otro servicionan di limpieza rond di cas, banda di terenonan, y otronan cu tin den planning y cu na su debido tempo lo duna tur informacion riba dje. Tur e servicionan aki lo tin tarifanan hopi razonable.
Señor Richard Fingal a subraya cu tin clientenan di Serlimar cu pa un of otro motibo a bay pa otro compania, y e ta sigur cu nan lo bin back.


text:
Parlamentario Bikker ta elogia reduccion di 30% riba Arubalening
A base di mocion e ley a amplia:
ORANJESTAD (AAN) — Lider di Partido Democracia Real, mr. Andin Bikker, tambe a elabora den conferencia di prensa, riba e ley di iniciativa di gobierno, pa reduci cu un margen di 30 porciento e suma di Arubalening, cu ta un incentivo pa atrae nos studiantenan cu a studia den exterior, pa nan bin Aruba back. Parlamentario mr. Andin Bikker a bisa cu e ta hopi orguyoso di e Parlamento di cual e ta miembro, pasobra siguiendo su ehemplo, como un parlamentario dinamico cu ta haci uso di e tur instrument, por ehemplo esun di amienda, awor mas y mas e parlamentarionan ta haciendo uso di dje, y a base di esey, den intercambio den sala, gobierno a adopta un par di amienda relaciona cu e ley di reduccion di Arubalening.
Originalmente e ley a worde pensa pa e studiantenan cu ta studiando afo y cu kier bin Aruba, of cu a gradua despues di 1 di Mei 2009 y cu si bin back nan ta haya e descuento aki, pero mr. Bikker ta haya importante cu a base di intercambio cu sala y cu a bin cu amienda, aworaki e ley ta mas amplio y ta bon pa pueblo sa esaki.
Awor tur persona cu tin un fianza di estudio y e tin e posibilidad economico pa paga e suma di un solo shot, sea cu el haya un herencia, of a gana loto, e tambe ta haya 30 porciento di descuento.
“Esaki a enrikece e ley cu gobierno a bin cune, cu riba su mes ta un bon iniciativa, y ta hopi di aplaudi cu gobierno ta habri pa adopta e señalnan aki for di sala di Parlamento, y adopta nan den su nota di cambio”, mr. Bikker a señala.
El a agrega cu ainda falta un stap pa duna, pasobra e ley aki ta regarda solamente Arubalening, pero no e fianzanan di IBG y tin un gran cantidad di hende cu ta bezig ta struggle cu e hecho cu nan mester paga tambe un debe cu IBG cu ta na Euro, caminda cu nan entrada na Aruba ta na Florin y obviamente si wak e fluctuacion di e Euro, si pone un periodo di cinco aña, semper e ta para den un average di 2.4 Euro pa un Florin y e por compronde pakico e personanan cu ta debe IBG ta preocupa y e ta haya cu esaki ta algo cu tambe mester worde regla.
E Parlamentario a señala cu a bin un par di mocion acerca, pero segun PDR su opinion, nan no ta acapara e problema den su totalidad, y te hasta ta bay un tiki leu di mas. E intencion ta pa sigui pone presion riba gobierno, sigui vigila esaki di cerca pa e grupo aki tambe haya atencion.
Parlamentario Bikker a bin cu e sugerencia pa gobierno explora e posibilidad pa wak con grandi e debe di studiantenan cu tin cu paga na Euro ta, y mira si gobierno por tuma esaki over, of pidi ayudo di Hulanda den esaki.
El a trece dilanti si wak bon e Islanan BES a bay di Florin pa dollar, y ta gobierno di Hulanda ta paga e diferencia di e course. E parlamentario ta kere cu ta perfectamente posible cu Aruba y Hulanda yega na un acuerdo pa parti e course verschil.
En todo caso, mr. Bikker a señala cu aunke directamente e ley di descuento di 30 porciento no ta dirigi na debe na IBG, indirectamente e tin su efecto riba esaki, den sentido cu e 30 porciento ey por yuda e studiante deal cu e coruse verschil di su debe na Euro.


text:
Analisis politico
Circulo vicioso
Pa hopi aña e gobernantenan di MEP a abusa di nos pueblo na un manera cu nunca nos a conoce. Miyones di florin di pueblo a bay den saco di e grupo di famia y amigo. Esaki a sosode abiertamente sin un poco di escrupolo. Tur hende por a mira con familiarnan tabata haya contratonan miyonario sin lo minimo di berguenza.
Pueblo a castiga nan den eleccion di 2009 y atrobe awo den eleccion di september ultimo pero esaki no ta suficiente pa pone e dirigentenan di MEP cambia rumbo di nan politica. Nan ta persisti di keda den mesun direccion y hasta ta actuando cu mas brutalidad cu den pasado.
E sota cu nan a haya no a cambia nada di nan mentalidad maligno. Al contrario ta parce cu nan ta birando pio tur dia. Parce cu nan a keda cu un rabia contra pueblo pa e paliza cu nan a haya y cu nan a dicidi di sigui cu e mentalidad putri cu nan tabatin durante e añanan cu a pasa. E lider di MEP tur dia ta mustra mas y mas cu e ta den partido solamente pa sirbi e interesnan di famianan.
E no tin interes di nos pueblo na pecho y e no ta sconde esaki. Dia cu e a bira lider e a nenga di distancia su mes di e contratonan scandaloso cu tin cu su famianan directo. E mesun lider aki a mustra den corto tempo cu berdad pe no tin ningun balor.
Cada pasa un paar di dia e ta lanza mentiranan grandi cu ta worde prueba di ta mentira y nada di rectificacion. E a ofende nos Cas Real un paar di luna pasa y awo cu e pareha Real tabata na Aruba e no a haci un esfuerzo pa trata di drecha esaki. Al contrario. Ultimo lunanan e caida di MEP a bay cu aceleracion den direcion robes.
Den su panico di no por a haya candidatonan cu tabatin mester pa trata di drecha partido e a pone hendenan ariba lista cu di ningun manera por a pasa e test di ta drechi y awo cu tur dia ta worde publica mas informacion di e grado di crimen cu e socionan di MEP ta aden e ta nenga di cambia direccion.
E nivel ta birando pio cu casi cada rueda di prensa cu nan tin. E manera cu nan a trata di mancha nomber di Mike Eman cu mentiranan sushi ta e ehempel di un mentalidad maligno cu ta worde usa pa tapa e actuacionnan di su candidatonan. Ningun momento un signal di desencia den e acusacionnan bulgar cu nan ta manda den publicidad tur dia.
Awo cu ta resulta cu Glenbert ta den negoshi serio cu e Boutersenan por a spera cu Evelyn lo busca un manera pa purba di minimiza e daño cu esaki ta bay causa MEP y Aruba e ta actuando na un manera feroz atacando Mike cu mentiranan di cual e sa bon bon cu loke e ta trece no ta berdad pero ta hopi falso.
Anto pio den esaki ta cu e intencion ta pa kita e atencion di e negoshinan cu Glenbert tin cu e Boutersenan y sconde e hecho cu Dino Bouterse a hinca hopi placa den campaña di MEP cu e speranza cu MEP lo ta den gobierno y cu e lo tin mescos cu na Surinam un liña directo na Aruba tambe. Cu Evelyn a bay di acuerdo cu tur e desaster aki tin e cu e no sa con pa kita e problema aki for di su lomba.
MEP ta den un circulo viciozo horible pasobra e manera cu nan ta trata di stuf e drama di Glenbert cu e Boutersenan e ta pone tur su candidatonan den problema. No pasobra nan tin e honestidad pa reconoce cu loke MEP ta haciendo ta malo y mester worde desaproba totalmente pero pasobra nan mester topa nan famia y amigonan y nan ta worde puntra con por ta posible cu MEP tin candidato cu ta asina diep den rotzooi y en bez cu partido actua na un manera decente ta bay over na actuacionnan askeroso.


text:
Arkitectura
Arkitectura ta bin di Griego «apx» (arch), cu kiermen «hefe, cu tin e mando», y di «tektwv»(tekton), es decir «constructor of carpinte» Ta e termino cu kemen ciencia of diseño di e structura manera cas, oficina, misa, scol etc. Pa un persona studia arkitectura mester ta den un institucion of educacion halto.
Historia[editá | edit source]
Antes hende tawata uza hut of cas di palo como un hogar. E casnan aki tawata simpel y smal. Pa seguridad nan tawata trah'e pega y cerca. E gran civilisacion manera Antiguo Egipto a construi tempel grandi y structura manera e piramidnan. Griego Antiguo y Romano a traha loke anos ta yama Arkitectura Clasico. E Romanonan, trahando mas cu 2.000 aña pasa, a copia e boog di e Etrusco, kende a copia e Mesopotamia. E pilar di piedra cu ta pone ariba manera hopi edificio importante, manera e Partenon na Atena.
Arkitectura Clasico ta masha formal y semper ta tene su mes segun ley. Nan ta uz'e simetria cu kiermen balansa y ta uza proporcionalidad, cu kiermen mantene e forma den cierto patron. Den tempo di Medio di Oro tawatin un sorto di ley of regla cu ta bisa si un hende ta bay traha un camber of algo otro, ta miho haci semper na banda largo 1.6 mas largo cu e otro banda cortico. Tin masha hopi Arkitectura Clasico manera con halto e boog meste ta etc. Hopi hende a siña e regla/ley aki pa hopi siglo y nan ta uz'e awe manera tawata 2000 aña pasa.
Piramid di Giza Den otro parti di mundo, manera India, e arkitectura ta famoso pa su sculptura di piedra riba tempel y luga. Hopi estilo di arkitectura tawata traha na China, Hapon, Africa, Mexico, Zuid Asia, America Central y Sur America.


text:
Skoutismo
Skoutismo, tambe konosí komo Movementu di Skout, ta un movementu hubenil ku e opgetivo indiká pa yuda hobennan den nan desaroyo mental, físiko i spiritual. Asina nan por hunga un papel konstruktivo den komunidat.
Skoutismo a kuminsá na aña 1907 na momentu ku Robert Baden-Powell a tene e promé kampamentu riba e Isla Brownsea na Inglatera. Baden-Powell a skibi e prinsipionan di skoutismo den un buki yamá “Skoutismo pa mucha hòmber”(Londres 1908), basá riba su bukinan anterior di militar, ku influensha i sosten di Frederick Russell Burnham(hefe di skoutnan na Áfrika Britániko), Ernest Thompson Seton di indjannan di orientashon, William Alexander Smith di brigada di Mucha hòmber i su publikadó Pearson.
E movementu ta traha ku método di skoutismo, esta un programa di edukashon informal, ku énfasis riba aktividatnan práktiko den airu liber, inkluyendo kampamentu, aktividatnan pa orientá, aktividatnan akuátiko, haikmentu, “backpacking”, i deporte. Otro karakterístika di e movementu mundialmente, ta e ünifòrm di skoutismo. E ünifòrm tin e meta pa tapa tur diferensia sosial den un pais i trese sierto igualdat ku un dashi(un paña lorá rondó di garganta) i un sombré. Banda di e insiña ku un leli komo símbolo ariba, por pone diferente otro insiñanan riba e ünifòrm.


text:
Paramore
Paramore ta un banda di rock, formá na USA aña 2004, anto un di e bandanan mas famoso i aklamá den e historia di musika Rock. Aktualmente e banda ta konsistí di e kantante prinsipal Hayley Williams, bagista Jeremy Davis i kitarista Taylor York. E grupo a saka nan promé album All We Know Is Falling na 2005 i e segundo album Riot! na 2007, kual a wordu sertifiká Platinum na USA i Oro na Australia i Canada.
Albums[editá | edit source]
Studio[editá | edit source]
- All We Know Is Falling (2005)
- Riot! (2007)
- Brand New Eyes (2009)
- Paramore (album) (2013)
Live[editá | edit source]
- Live in the UK 2008 (2008)
- The Final Riot! (2008)


text:
May 24, 2014 / Front Page
Lokal
Aruba
Minister Otmar Oduber: “MI NO TA PERMITI MIEMBORNAN MEP PA DAÑA MI NOMBER Y DI MI FAMIA MAS” Si acaso tin sospecha di actonan contra ley mester duna keho na Ministerio Publico
Mayoria Polis ta riba pia ACCION RIBA TERA Y LAMA E WEEKEND AKI Hopi informacion drentando riba fugitivonan
Den e Bembe
Awe nochi 7’or na New Song Muizenberg ... ‘NOS TUR TA RUMAN, UNI DEN HESUS SU DIVINO AMOR I BERDAT’ Konsierto organisá pa Fundashon Pro Bista...
Vin Diesel a konfirmá...
Fanátiko ta paga pa tur kos…
© 2013-15 Extra - Notisia di Korsou


text:
June 9, 2014 / Lokal
...Segun Sitek... ENTRE 7:30 AM - 10’OR AM TRAHADONAN DEN EDUKASHON NO TA NA SKOL ...nan ta bai serka minister van der Horst i Fòrti...
Sindikalista Abrahams ta eksigí rektifikashon Navarro
...segun minister Irene Dick... SPLIKASHON DI KARTA NA DIREKTIVANAN SKOL TA HOPI KLA PA SITEK ...despues di a reuní ayera mèrdia ku nan...
...E kaso ta konsiderá komo asesinato/homisidio...
...korte a ordená...
Eugene Cleopa a reuní ku minister Navarro
Kòrsou ni St. Maarten no a kumpli
Pa weganan di karidat:
...UGTK/Cadmu ta bisa ku esaki no por...
Den un akto hopi emoshonal:
BOS DI HUBENTUT TA SOSTENE HOBENNAN DI SBO DEN NAN LUCHA HUSTIFIKA
© 2013-15 Extra - Notisia di Korsou


text:
June 19, 2014 / Lokal
Ministerio di Finansa a para riba ku mester bini destaho públiko...
Kumbre ekonómiko ku puntonan inovativo i ambisioso
ABVO ta sumamente prekupá
ABVO ta atvertí gobièrnu pa atendé ku e proyekto aki na serio
...Na Ulanda gruponan di interes a analisá e lei nobo...
DIREKTIVA DI SKOL BAYENDO HOPI LEU DEN SAKU DI MAYORNAN
Elvin Gerard ta denunsia
DIREKTOR KOMPANIA TRANSPORTE PLAKA DEN KORTE PENAL
...e siman aki e akusado tabata propagandá su kansion na televishon...
Joel da Silva Gois a informá EXTRA... INVERSHON DI 7 MION DEN EKSPANSHON DI GOISCO ...Pa luna di òktober e ala nobo lo ta kla...
Ta agregá ‘Pasta Chicken Alfredo’ i ‘Pasta Meaty Marinara’:
© 2013-15 Extra - Notisia di Korsou


text:
April 8, 2013 / Lokal
Eugene Cleopa (PAIS) satisfecho ku gobièrnu ta mustra e kara sosial
...Presidente Mike Franco di akuerdo ku wes Bob Wit...
Proyekto di diferente pasashi pa un preis a muri
...Polis ta pidi koperashon di komunidat pa resolvé e kaso aki...
...Proposishon di lei a yega St. Maarten for di Fransia...
Ainda nada di e kurasoleñonan pèrdí na Ulanda:
...Humprey Davelaar ta keda kuestioná...
Ku un Nissan Patrol adaptá i ku e mihó zeta pa motor, e programa
© 2013-15 Extra - Notisia di Korsou


text:
Suriname
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Suriname ta un pais situa na parti nort di Sur Amérika. E ta situa entre Guiana Franses parti ost i Guiana parti west. Na parti suit e ta grens ku Brazil. E grensnan mas suit di surnam ta bou di desputo ku Frans Guyana i Guyana kantu di e riunan Marowijne anto Corantijn
Suriname na 163,000 km2 ta e pais sovierno mas chikitu den Sur Amérika basá riba area di terá. Tambe e pais ta e uniko pais kaminda Hulandes ta un lenga official na mundu ku no ta parti di Reino Hulandes. E kombinashon de Kolonisashon, immigrashon i ekslavitud a hasi Surname un di e paisnan mas multikultural na mundu ku un diversidat etniko, kultural i religioso masha grandi. Suriname tin un poblashon di 470.000 persona, mayoriá di nan ta biba na e kosta norte di e pais.
Kontenido
Nomber[editá | edit source]
E nomber Suriname ta bini for di e grupo Taino ku yama "Surinen" ku tabata habita e area promé ku yegada di Europeonan. Originalmente e tabata wordu skibi Suriname dor di e prome habitantenan Ingles ku a funda e prome Kolonia na Marshalls Creek, kantu di e riu surinam anto tabata wordu yama Nederlands Guyana of Guyana Hulandes. Un ehemplo notable ta Suriname su aeroliña "Surinam Airways"
Geografia[editá | edit source]
Suriname ta e pais independiente mas chikitu na Sur Amérika. Situa riba e schild di Guyana e pais por wordu dividi den 2 area geografiko distinkto. Parti nort ku ta tera plat. I parti suit ku ta hopi montañoso i kubri kasi henteramente ku selva tropikal ku ta kubri 80% di Suriname su area total. E parti nort ta kultiva e einan mayoria di e poblashon ta biba einan.
Surnam tin 2 Kadena Montañoso e serunan Bakhuys i e serunan Van Asch Van Wijck. E punto mas haltu di Suriname ta Julianatop ku 1.286 meter riba nivel di laman. Otro serunan ta Tafelberg na 1.026 meter, Mount Kasikasima na 718 meter, Goliathberg na 358 meter i Voltzberg na 240 meter.
Distrikto i Resort[editá | edit source]
Klima[editá | edit source]
Surnam ta keda 2 pa sinku grado nort di e Equator, e tin un klima tropikal masha kayente anto temeratura no ta varia hopi durante aña. E aña tin dos temporada di awaseru, un di Aprel te ku Augustus i e otro di November te ku Februari. Tambe e tin dos temporada di sekura di August te ku November i di Februari te ku Aprel.
Reserva Natural[editá | edit source]
Parti pariba di e rui Coppename tin e Central Suriname Nature Reserve ta un sitio di heritage di UNESCO pasobra di su selvanan tropikal ku no ta kontene aktividat humano. Tambe tin hopi parke national: Galibi National Reserve, Coppename Manding National Park i Wia Wia NR na surnam su kosta, Brownsberg NR, Raleighvallen/Voltzeberg NR, Tafelberg NR i Eilerts de Haan NP na parti meimei di e pais i Sipaliwani NR na e grens ku Brazil. Na tur 12.6% di e pais ta area preserva.
Edifisio[editá | edit source]
E Jules Wijdenbosch brug ta un brug ku ta krusa e rui suriname entre Paramaribo anto Meerzorg den e distrikto di Commewijne. E brug a wordu traha den e presidensia di Jules Albert Wijdenbosch (1996–2000) i a keda kompleta na aña 2000. E brug ta 52 meter haltu i 1.504 meter largu . E ta konekta Paramaribo ku Commewijne, un konekson ku antes por a wordu hasi solament ku ferri. E brug a wordu traha pa kuminsa desayora e pasti oeste di paramaribo, e ta konsisti di 2 banda, e no ta aksesibel pa pieton.
E Kathedral di St. Peter and Pauls ta 114 aña bieu. Prome ku e la bira un Kathedral e tabata un theater ku ta pertenese na na La Parra. E theater a wordu konstrui na aña 1809 pero a kima na aña 1820. E rekonstrukshon di Katherdral St. Peter and Pauls a kuminsa na 13 di Januari 1883
Suriname ta un di e uniko paisnan na mundu ku tin un snoa ta situa net banda di un moske (un otro luga ta na Sofia, Bulgaria. E dos edifisio nan aki ta situa den centro di siudat di Paramaribo anto tin biaha sa tin ku parti nan luga di parker, kemen nan ta kokiksisti ku otro.
Historia[editá | edit source]
Kuminsamentu di siglo 16 e area a wordu deskubri dor di Fransesnan, Spañonan i Inglesnan, Un siglo despues a kuminsa ku plantashi a wordu traha dor di Inglesnan i Hulandesnan kantu di e varios riunan i terra fertil na e plano di Guyana. E prome dokumento di un kolonia na Guiana tabata un kantu di e rui Surnam ku tabata yama Marshall's Creek. E area tabata nombra na un Ingles. Disputo a krese entre e inglesnan i e Hulandesnan. Na 1667 e Hulandesnan a desidi pa keda ku e kolonia di plantashon ku nan a konkista for di Inglaterra, resultando den e trata di Breda. E Inglesnan a keda ku en kolonia Chikitu di Nieuw Amsterdam, un kolonia Chikitu na Merka Nort, ku despues a bira e suidat di New York.
E Hulandesnan tabata depende hopi riba esklavonan afrikano pa kultiva e coffi, cacao, pal'i suku i katuna kantu di e ruinan. E tratamentu di e esaklavonan di nan baasnan tabata hopi malu, i hopi esklavo a fuga for di e plantashinan. Ku yudansa di e nativonan bibando den e selvanan, e eks esclavonan a establisa un kultura uniko ku te awendia ta hopi praktika. Konosi na Hulandes komo "bosnegers" i na Ingles komo Maroons nan e establisa nan mesun tribunan kual un par di nan ta, e Saramaka, e Paramaka, e Ndyuka of Aukan, e Kwinti, e Aluku of Boni, i e Matawinan.
E Bosnegersnan tabata hopi biaha ataka e plantashinan pa haña miembro nobo, haña muhé, arma, kuminda i otro arikulonan. E attakenan aki tabata hopi biaha moral pa e doñonan di e plantshonan i nan famia. E atackenan a kuasa hopi kampaña pa eksterminá e gruponan aki pero niun no a luk. E europeonan a firma sierto tratamentu di pas den siglo 19 kua dunanan sierto libertad official.
Esklavitud a wordu abolisá na surinam na aña 1863 pero e esklavonan no tabata kompletamente liber te ku 1873 , ora nan a kaba un periodo di transition mandatario di 10 aña kaminda nan mester a traha pa minimum loon anto sin tortura sanctiona. Ora nan a bira liber di berdat, e esklavonan a abandoná e plantashinan kompletamente kaminda nan a sufri hopi aña di trabou duru i tortura na fabor di e suidat Paramaribo. Komo un kolonia di plantashon Suriname tabata hopi dependiente di labor manual i nan mester a haña un otro manera pa bini na esaki. E Hulandesnan a bini ku labornan di kontrakto di Nederlands Oost Indië (awendia kononsi komo Indonesia ) anto tambe for di India (dor di un kontrakto ku e Inglesnan). Huntu ku esei durante e fin di e siglo 19 e e komienso di e siglo 20, grupo chiki di hende homber mayoria be di China anto Medio Oriente a bini pa traha. Maske Suriname su poblashon ta basta chiki e ta keda, dor di su historia, un di e luganan di mas diversika na mundu.
Na 1954, e Hulandesnan a pone Suriname bou di un systema di self gobernashon limitá, ku Hulanda teniedo te ahinda kontrol sobre defenso i agensianan internashonal. Na 1973 e gobernashon lokal, dirigi pa e NPK (Un partido Kriyoyo ) a kuminsa negosation ku e Gobernashon Hulandes pa independensia verdadero ku a keda duná riba 25 di november 1975. E pakete di parishon tabata hopi substansial, un parti grandi di suriname su ekonomia e prome 10 añanan a wordu yudá dor di hulanda su pakete di stimulus i e Gobernashon hulandes.
E prome presidente di e pais tabata Johan Ferrier, e gobernador di antes Henck Arron (e tempu ei e lider di [[Partido National di Suriname|Suriname su partido Nashonal) a sribi komo prome minister. Kasi Eenderde di e poblashon a mudá bai Hulanda sigiendo e añanan sigiendo independashon, komo hopi tabatin miedu ke e pias lo bai malu sin mandamentu hulandes. Suriname su diaspora pes'ei ta inklui kasi 250.000 surinameo bibá na Hulanda awendia, inkluendo un par di miembro di Hulanda su team di futbol nashonal.
Na 25 di Februari 1980, un coup militar a kaba ku e gobernashon demokratiko i a declara suriname un Republika Soicalista, ku a kuminsa un tempu duru pa e ekonomia di e pais. Na 8 di December 1982, e militarnan nou di lider Desi Bouterse, a kaptura suidadeñonan prominente akusá di a traha plan kontra e gobernashon. Nan sigun sierto hende nan tabata tortura i ehekuta durante anochi. Hulanda a kita tur yudansa ekonomiko durante e tempu ei i Desi Bouterse ta wordu hiba na korte pa su matamentunan.
Elektion a wordu tene na 1987 anto suriname a adopta un nobo konstitushon, ku a duda e diktator permiet pa keda na poder komo lider di surnam su leger. Disatisfetcho ku e gobernashon, Bouterse a remove nan via telefon na 1990. E evento aki a keda konosi kumo e "koup di telefon". Bouterse su poder a sigui baha despues di e elekson di 1991 i un guerra sivil a kuminsa entre e leger di suriname i e Bosnegersnan, kider loyal Ronnie Brunswijk, a sigui baha su poder durante e añanan '90.
Suriname su demokratia a haña forsa atrobe despues di e añanan durbulente di 90, antu su ekonomia a bira mas deversifika anto mas tiki depende riba sosten di Hulanda. Grafmentu di Bauxite ta sigui di ta un bron importante pa fondo. Pero e diskubrimientu i explotashon de crudo anto oro a pone ku suriname tin mas chens pa suntiblidat a bira mas grandi. Agrikultura, especialmente di aros i banana, a keda un komponente fuerte di su ekonomia, anto ekoturisma ta provadi nobo opportunidat. Mas ku 80% di suriname ta konsisti di selva tropikal anto ku e establisimentu di e Centra Suriname Nature Reserve na 1998, suriname a kuminsa ku e protekson di su selvanan tropikal. E The Central Suriname Nature Reserve a bira un World Heratige Site di UNESCO na aña 2000.
Ekonomia[editá | edit source]
E ekonimia di suriname ta domina pa e industria di bauxite, ku ta akonta pa 15% di suriname su GDP anto 70% di su ganashi di exportashon. Otro exportnan ta inklui Aros, Bakoba anto shrimp. Suriname a kuminsa resientemente ku exportashon di zeta. Ongeveer un kwar di su poplashon ta ta traha den sektor agrikultural. E ekonomia di suriname ta hopi dependiente di komersio, su parnernan mayor ta Hulanda, Merka, Canada anto paisnan den Karibe.
Despues di a asumi poder na kabamentu di 1996 e gobernashon di Wijdenbosh a kaba ku e systema struktural bisando ku e no tabata bal pa e hendenan mas pober di e pais. Sen di Belasting a kai ora belastingnan bieu a kaduka anto e gobiernu no a logra di bini ku nobo alternativo. Pa kabamentu di 1997 e risibishon di sen nobo a wordu para dor di e gobernasgon pasobra relashon ku hulanda tabata deteriorando. Kresementu ekonomiko a baha na 1998, ku e bahamentu de e sekotronan di mina, konstrukshon, i utilidatnan. Gastamentu di sen dor di e gobernashon, un systema malu di rekohe belasting, anto un systema di rekurso sivil malu a reduci yudansa internashonal na 1999 anto a kontribui na e debe fiscal, estima na 11% di suriname su GDP. E gobiernu e buska di resolve e problema aki ku ekspanshon monitar, ku a kousa hopi Infalshon.
- GDP (2006 est.): U.S. $2.11 billion.
- Kresementu anual GDP (2006 est.): 5.8%.
- Pa capita GDP (2006 est.): U.S. $4,000.
- Inflashion (2006): 5.6%.
- Rekurso natural: Bauxite, oro, zeta, ore di heru, otro mineral; mondi; pontential hidroelektriko; piska i shrimp.
- Agrickultura: Produkto—aros, bakoba, palu, i lamunchi
- Industria: Types—alumina, zeta, oro, piska, shrimp, palu.
- Komersio(2005):
- Exportashon—E.U. $929.1 million: alumina, oro, zeta crudo, palu i produkto di palu, aros, bakoba, piska, i shrimp. Kamindanan Mayor—Norwega (23.9%), E.U. (16.8%), Canada (16.4%), Fransia (8.1%), Islandia (2.9%).
- Importashon--$1.1 billion: equipo kapital, petroleo, produkto di heru i staal , produkto agrikultual, produkto konsumido. Suplimentenan Mayor—E.U. (24.4%), Hulanda(14.5%), Trinidad i Tobago (10.5%), China (5.4%), Japon (4.3%), Brazil (3.6%).